text:
KANDA HANO UREBE VIDEO
Umubyeyi witwa Nzamwitakuze Brigitte wo mu Murenge wa Coko mu Karere ka Gakenke yabyariye mu Bitaro bya Ruli kuri uyu wa 22 Kanama 2016, bukeye bamubeshya ko umwana yapfuye bamupfunyikira igipupe.
Niyonsaba Martin, umugabo wa Nzamwitakuze, avuga ko bari babyaye umwana muzima, agahamya ko ubwo yari aje kumureba yinjiranye umuforomokazi akamubwira ngo nabe asohotse arimo kumuvura nyuma abubwira ko umwana yapfuye.
Yagize ati “Njya kureba abanza kunkoresha inama yo kwihangana ngiye kureba nsanga yafunze igikarito ngo yashyizemo umwana ngiye gupfundura ngo ndebe aravuga ngo ihute kandi nturare hano, ntihagire umuntu upfundura.”
Uyu mubyeyi uvuga ko umuforomokazi wamumuhaye yanamutegeye moto kugira ngo yihute barere bamushyinguye, avuga ko mbere yo gushyingura babanje gupfundura ngo barebe aho umutwe uherereye, barebye basanga mu ikarito bari babahayemo icyo bitaga umurambo w’umwana harimo igipupe n’amabuye abiri.
Umuvugizi wa Polisi mu Ntara y’Amajyaruguru, IP Gasasira Innocent, yabwiye Kigali Today ko aya makuru atarayamenya.
Dr Kaneza Deogratias, wasigariyeho Umuyobozi w’Ibitaro bya Ruli, yabwiye Kigali Today ko we n’uwo umuforomokazi wabo bari bari kuri Polisi ikorera mu Karere ka Gakenke kwisobanura kuri icyo kibazo.
Umwe mu bakozi b’ibitaro bya Ruli ukora akazi k’ubunyamabanga muri ibi bitaro, yavuze ko kuri uyu wa Kabiri ari bwo uwo mugore bamusezereye bakanamuha isanduku irimo uruhinja rwe yabwirwaga ko rwapfuye, uwayitwaye akaba atarigeze apfundura ngo arebe ahubwo akaba yarabibonye bageze ku mva bari bagiye gushyinguramo, bagakubitwa n’inkuba bagahita bajya kuri Polisi.
Amakuru kugeza ubu yemezwa n’abakozi b’ibi bitaro, ni uko hari umugore byakekwaga ko yabeshye ngo yabyaye kandi atigeze abyara, bakaba bamupimye muri iki gitondo ibizamini bikemeza ko umwana yita uwe atigeze amubyara, bikaba bikekwa ko ari we mwana wa Nzamwitakuze Brigitte wari wabeshywe ko umwana yabyaye yapfuye.
Kanda hano udukurikire kurubuga rwacu rwa youtube, urasangaho ibiganiro n’amashusho y’indirimbo bishya twaguhitiyemo, ntiwibagirwe gukana ahanditse”Subscribe” Kanda hano ujye udukurikira kuri facebook yacu, ntiwibagirwe gukora Like


c: text/html

text:
KU WA MBERE
ISOMO RYA MBERE
lgitabo cy’Umuhanuzi Zakariya (Zak 8, 1-8)
1Dore ijambo Uhoraho, Umugaba w’ingabo, yambwiye : 2«Uhoraho, Umugaba w’ingabo avuze atya : Siyoni nyifitiye ishyaka rikomeye, kandi nkanayigirira urukundo rwinshi. 3Ni cyo gitumye Uhoraho avuze atya : Ngiye kugarukira Siyoni, nture rwagati muri Yeruzalemu. Yeruzalemu bazayita “Umugi udahemuka”, naho umusozi w’Uhoraho, Umugaba w’ingabo, bawite “Umusozi mutagatifu”. 4Avuze atya Uhoraho, Umugaba w’ingabo : Abasaza n’abakecuru, buri wese yicumba akabando ke, bazongera kwicara ku bibuga by’i Yeruzalemu. 5Ibibuga by’i Yeruzalemu bizuzuranaho abana, abahungu n’abakobwa bazahakinira.
6« Avuze atya Uhoraho, Umugaba w’ingabo : Niba se iby’uwo munsi byaba ibidashoboka mu maso y’abasigaye b’uwo muryango, no ku bwanjye se ntibizashoboka ? Uwo ni Uhoraho, Umugaba w’ingabo, ubivuze. 7Avuze atya Uhoraho, Umugaba w’ingabo : Ni koko ngiye kugobotora umuryango wanjye, nywuvane mu gihugu cy’iburasirazuba n’icy’iburengerazuba. 8Nzabagarura bature rwagati muri Yeruzalemu, bazambere umuryango, nanjye mbe Imana yabo, mu budahemuka no mu butungane.»
ZABURI (Zab 102 (101), 16-18,19-21, 22-23.29)
Inyik/ Igihe Imana izakoranya umuryango wayo bundi bushya,
izigaragaza yuje ikuzo.
Amahanga yose azatinya izina ry’Uhoraho,
n’abami bose b’isi bazatinye ikuzo ryawe,
kuko Uhoraho azubaka Siyoni bundi bushya,
akahigaragariza yuje ikuzo ;
ubwo agahugukira isengesho ry’abanyazwe ibyabo,
akita ku byo bamusaba.
Ibyo ngibyo nibyandikirwe igisekuruza kizaza,
maze umuryango mushya uzasingize Uhoraho ;
kuko Uhoraho yarungurukiye mu bushorishori bw’ijuru,
aho ari mu Ngoro ye, akareba ku isi,
kugira ngo yumve amaganya y’imfungwa,
kandi abohore abaciriwe urwo gupfa.
Nuko bazamamaze muri Siyoni izina ry’Uhoraho,
n’ibisingizo bye muri Yeruzalemu,
igihe ingoma n’amahanga bizibumbira hamwe,
kugira ngo bigaragire Uhoraho !
Abahungu b’abagaragu bawe bazatura,
maze ababakomokaho bazarambe imbere yawe.
IBANGONDIRIMBO RIBANZIRIZA IVANJILI (Mk 10, 45)
Alleluya Alleluya.
Umwana w’umuntu yazanywe no gukorera abandi,
no gutanga ubugingo bwe ngo bube incungu ya benshi.
Alleluya.
IVANJILI
+ Luka (Lk 9, 46-50)
Muri icyo gihe, 46abigishwa baza kujya impaka bibaza uwaba mukuru muri bo. 47Yezu amenya ibyo batekereza maze arembuza umwana muto, amushyira iruhande rwe. 48Arababwira ati« Umuntu wese wakira uyu mwana ari jye abigirirra, ni jye aba yakiriye. Kandi uzanyakira wese, azaba yakiriye Uwantumye. Koko rero, umuto muri mwe ni we mukuru. » 49Ni bwo Yohani amubwiye ati « Mwigisha, twabonye umuntu wirukana roho mbi mu izina ryawe ; turabimubuza kuko atagukurikira hamwe natwe.» 50Yezu aramusubiza ati « Ntimukagire uwo mubibuza, kuko utabatambamira burya aba ari kumwe namwe. »

robotstxt: allowed

filter: keep


text:
Kubura amaraso ni ikibazo gihangayikishije abantu bose ku isi ndetse bikaba bibi cyane iyo bifashe umwana cyangwa umugore utwite kuko n’ubusanzwe ubuzima bwabo buba bukeneye kubungabungwa bikomeye.
Abantu benshi bakunze kwita ku ndwara y’umuvuduko w’amaraso ariko ntibite ku kibazo cyo kuba umuntu yagira amarasoadahagije, abantu benshi bazi ko kubura amaraso biterwa no kuba umuntu yakoze impanuka akava amaraso menshi ariko hari n’ibindi bishobora gutera iyi ndwara.
Aha wakwibaza uti ese kubura amaraso cyangwa kugira adahagije biterwa n’iki? ese niki nakora kugirango nirinde kugira amaraso make? ibi byose nibyo tugiye kurebera hamwe.
Dore ibitera kubura amaraso make mu mubiri
Gutakaza amaraso
Ni tuvuga gutakaza amaraso, wumve kuba wari uyafite nyuma akaza kugabanuka, ibi birimo ibice bibiri ; mu gice cya mbere hazamo iby’ako kanya cyangwa ibidahoraho nko gukora impanuka ukava cyane, kubagwa ugatakaza amaraso no kubyara.
Mu gice cya kabiri twabyita ibya karande aho biterwa n’ibisebe mu gifu, na kanseri kimwe n’abajya mu mihango bakava cyane.
Gukorwa kw’insoro zitukura zidahagije
aha ushobora kwibaza uti insoro niki?Insoro zitukura mu ndimi z’amahanga zitwa globules rouges/red blood cells, ni tumwe mu turemangingo tugize amaraso y’umuntu. Nizo zituma ubona amaraso atukura, gusa siko kamaro kazo gusa.
Ibi ahanini biterwa no kurya ifunguro ridakungahaye ku butare kuko nibwo soko ya mbere yo kugira insoro zitukura zihagije. Ibi bireba cyane abahagarika kurya inyama ntibamenye ibyo bagomba kuzisimbuza. Ikindi kibitera ni kanseri y’amaraso, leukemia, ikaba ituma umubiri wawe ukora insoro zera nyinshi bityo gukora insoro zitukura bikagabanuka.
Kwangirika kw’insoro zitukura
Ubusanzwe izi nsoro zigira uburambe bw’iminsi 120 mu maraso atembera mu mubiri. Ariko zishobora kwangirika cyangwa zigapfa iyi minsi itageze. Ibi ahanini biterwa nuko hari igihe mu kwibeshya, abasirikare b’umubiri babona izi nsoro nk’umwanzi winjiye mu maraso bityo bakazishwanyaguza.
Dore ibimenyetso byakwereka ko ufite ikibazo cyo kubura amaraso?
Umunaniro uhoraho
Uruhu guhindura ibara, rukijima
Umutima guteragura cyane
Guhumeka insigane
Kuribwa mu gatuza
Kubabara umutwe
Ikizungera
Bisuzumwa bite?
Kenshi mu gusuzuma bagufata amaraso yo mu mutsi noneho hagakorwa ikizami kizwi nka CBC (complete blood count) aho bareba umubare w’insoro zitukura ko ujyanye n’ibipimo wemerewe. Banapima izindi nsoro n’ibindi bigize amaraso byose. Kuko bishobora no kwerekana niba urwaye impyiko cyangwa, kanseri y’amaraso.
Bivurwa bite?
Nkuko twabibonye, kubura amaraso biterwa nuko mu maraso harimo insoro zitukura nkeya, umuti wa mbere ni ukurya ifunguro ryongera izi nsoro mu maraso.Hano umurwayi asabwa kongera ku ifunguro rye imboga mbisi, imbuto n’inyama cyane cyane iy’umwijima amafi ndetse n’amagi.
Imboga n’imbuto bizakongerera cyane vitamini B9, n’ubutare naho inyama zikakongerera vitamini B12 n’ubutare. Ubutare, vitamini B9 na B12 ni byo biza ku isonga mu kongera insoro zitukura.
Mu bimera twavuga ibishyimbo, ibinyampeke nk’ umuceri n’ingano bigifite ka gahu, beterave, apricot, ibinyomoro, amacunga, isombe n’imboga muri rusange, soya na tofu.
Gusa muri rusange, guhindura imirire ukibanda ku byongera amaraso niwo muti mwiza, udafite ingaruka, wakongerera amaraso, ukanagirira akandi kamaro umubiri wawe.
Gusa ni byiza kwihutira kujya kwa muganaga mu gihe ubonye ufite ibimenyetso twavuze haruguru kugirango ababishinzwe bakwiteho iyi ndwara itaratwara ubuzima bwawe.


text:
Uyu munsi taliki 14 Ukuboza 2014, tugeze ku cyumweru cya 3 cya Adiventi
hakaba hasigaye iminsi 11 gusa ngo Kiliziya Gatulika ihimbaze Noheli. Amasomo liturujiya
yagennye kuri iki cyumweru arakomeza kutwegereza ivuka ry'uwo mukiza wahanuwe
mu myaka ibihumbi mbere y'ivuka rye.
Mu isomo rya mbere umuhanuzi Izayi arereka rubanda umukiro ukomoka
k'uwasizwe n'Uhoraho n'Inkuru nziza y'Umukiro. Bene uwo aba atwikiriwe n'umwuka
w'Uhoraho kuko aba yaratowe agasigwa amavuta bityo akoherezwa gushyikiriza
abakene inkuru nziza no komora abafite imitima imenaguritse.
Mu isomo rya kabiri, Pawulo intumwa arandikira abaturage batuye i
Tesaloniki abararikira guhora basenga ubudatuza bashimira Imana muri byose.
Pawulo arabihanangiriza kudahinyura ibyahanuwe ko ahubwo bakwiye kubigenzura
bityo ikiza kirimo bakakigundira naho ikibi bakacyirinda.
Ivanjili Ntagatifu yanditswe na Yohani baratubwira ukuntu Yohani yabaye
umuntu watumwe n'Imana nk'integuza yo guhamiriza isi ko umukiza ari hafi
kuvuka. Yohani yaje guhamya urwo rumuri ruzamurikira isi. Abaherezabitambo
n'abarevi b'i Yeruzalemu bakimenya ko Yohani yahasesekaye bamutumyeho intumwa
kumubaza uwo ariwe ariko bakaba barabikoze kubera gushidikanya aho
bamwitiranyaga na YEZU.
Bamubajije niba ari Kirisitu, Eliya, Umuhanuzi ugomba kuza,.. byose
arabahakanira bakomeje kumwinginga ngo ababwize ukuri uwo ariwe abasubiza ko
ari IJWI RY'URANGURURIRA MU BUTAYU RISABA ABANTU
BOSE GUTUNGANYA INZIRA YA NYAGASANI nk'uko umuhanuzi Izayi yabivuze.
Yohani yanaboneyeho gusobanurira abo bahakanyi ko batisimu atanga ari iyo mu
mazi ariko ko burya rwagati muri twe harimo uwo tutazi ari nawe uzatuvukira
kuri Noheli mu minsi 11 iza.
Byose biberaho kutwigisha buri munyarwanda agenzure ibyahanuwe muri
Bibiliya n'umukiro byamuzaniye hanyuma agenzure n'ibyahanuwe ku Rwanda
n'umuvumo, ingaruka n'umusaraba byadukoreye hanyuma buri wese asesengure ibiri
imbere bityo amenye iyo yerekeza ubuzima bwe kugira ngo akana Yezu kazatuvukire
twumva neza icyerecyezo cy'ubuzima.
Abatagatifu b'icyumweru
gitaha
Kuwa mbere, taliki 15 Ukuboza ni(-). Kuwa kabiri, taliki 16
Ukuboza ni Adélaïde, Albina, Ananie, Azalias, Eusèbe na Misael. Kuwa gatatu, taliki 17 Ukuboza ni Bega na
Wivianne. Kuwa kane, taliki 18 Ukuboza ni Gratien. Kuwa gatanu, taliki 19 Ukuboza
ni Urbain na Teya. Kuwa gatandatu, taliki 20 Ukuboza ni Abraham, Isaac na Jacques.
Ku cyumweru gitaha, taliki 21 Ukuboza ni ICYUMWERU CYA KANE CYA ADIVENTI
na mutagatifu Pierre Canisius
Padiri TABARO
shikamaye.blogspot.com
Shikama ku Kuri
na Demukarasi(SKUD)


text:
Ibaruwa Mutagatifu Pawulo Intumwa
yandikiye Abanyagalati (Gal 5, 18-25)
Bavandimwe, 18niba muyoborwa na Roho nta bwo mukigengwa n’amategeko. 19Ibikorwa by’umubiri birigaragaza : ubusambanyi, ubuhabara, ubwomanzi, 20gusenga ibigirwamana, kuroga, kwangana, gukurura intonganya, ishyari, uburakari, kwikuza, amazimwe, amakimbirane, 21inzika, ubusinzi, ubusambo, n’ibindi nk’ibyo. Ndababuriye nk’uko nigeze kubibabwira : abakora bene ibyo nta murage bazahabwa mu Bwami bw’Imana.
22Naho imbuto ya Roho ni urukundo : ibyishimo, amahoro, kwihangana, ubugwaneza, ubuntu, ubudahemuka, 23imico myiza, kumenya kwifata. Nta tegeko ribuza imigirire nk’iyo. 24Aba Kristu Yezu babambye ku musaraba umubiri wabo w’ingeso mbi ndetse n’irari. 25Niba tubeshejweho na Roho, nituyoborwe na Roho.
ZABURI (Zab 1, 1-2, 3-4a, 4b-6)
Inyik/ Nitwemere kuyoborwa na Roho.
Hahirwa umuntu udakurikiza inama y’abagiranabi,
akirinda inzira y’abanyabyaha,
kandi ntiyicarane n’abaneguranyi,
ahubwo agahimbazwa n’amategeko y’Uhoraho,
akayazirikana umunsi n’ijoro !
Ameze nk’igiti cyatewe iruhande rw’umugezi,
kikera imbuto uko igihe kigeze,
kandi amababi yacyo ntagire ubwo arabirana ;
uwo muntu ibyo akora byose biramuhira,
naho ku bagiranabi si ko bigenda :
Bo bameze nk’umurama uhuhwa n’umuyaga,
ni cyo gituma ku munsi w’urubanza batazegura umutwe,
n’abanyabyaha ntibazajye mu iteraniro ry’intungane.
Kuko Uhoraho yita ku nzira y’intungane,
naho inzira y’abagiranabi ikagusha ruhabo.
IBANGONDIRIMBO RIBANZIRIZA IVANJILI (Zab 19 (18), 9)
Alleluya Alleluya.
Amategeko y’Uhoraho anezereza umutima,
akamurikira umuntu.
Alleluya.
IVANJILI
+ Luka (Lk 11, 42-46)
Muri icyo gihe, Yezu aravuga ati 42“Nimwiyimbire Bafarizayi, mwe mutanga igice cya cumi cy’isogi, n’icy’imbwija, n’icy’izindi mboga zose, ariko mukirengagiza ubutabera n’urukundo rw’Imana. Ngibyo ibyo mwagombaga gutunganya mutirengagije n’ibindi ! 43Nimwiyimbire Bafarizayi, mwe mukunda intebe za mbere mu masengero, no kuramukirizwa ku karubanda. 44Nimwiyimbire ; mwe mumeze nk’imva zitagira ikiziranga ; bakazinyura hejuru batabizi !”
45Nuko umwe mu bigishamategeko abwira Yezu ati “Mwigisha, iyo uvuga utyo natwe uba udutuka.” 46We rero aramusubiza ati “Nimwiyimbire namwe bigishamategeko, kuko mukorera abantu imitwaro iremereye, ariko mwe ntimukoze n’urutoki rwanyu kuri iyo mitwaro !”


text:
ISOMO RYA MBERE
Igitabo cy’Intangiriro (Intg 18, 1-15)
Muri iyo minsi, 1Imana yongera kubonekera Abrahamu ku biti by’imishishi bya Mambure. Abrahamu yari yiyicariye ku muryango w’ihema rye, igihe cy’icyokere cyo ku manywa y’ihangu. 2Ngo yubure amaso, abona abagabo batatu bamuhagaze imbere. Ababonye ava aho yari yicaye ku butaka. 3Aravuga ati « Shobuja, niba ngize ubutoni mu maso yawe, ntuce ku mugaragu wawe. 4Nibazane utuzi mwoge ibirenge, muruhukire munsi y’iki giti ; 5mbazanire n’igisate cy’umugati musame agatima mbere yo gukomeza urugendo, ubwo mwanyuze hafi y’umugaragu wanyu.» Baramubwira bati “Kora uko ubivuze.” 6Abrahamu yihuta agana mu ihema asanga Sara, aramubwira ati « Gira bwangu wende incuro eshatu z’ifu, uyikate maze wotse utugati. » 7Hanyuma Abrahamu yirukira mu bushyo bw’inka, afatamo akamasa gashishe karyoshye, maze agaha umugaragu we ngo yihutire kugatunganya. 8Yenda amata n’amavuta, n’inyama z’ako kamasa yateguje, arabibahereza; we ahagarara mu nsi y’igiti iruhande rwabo, barafungura.
9Nuko baramubaza bati “Sara, umugore wawe ari hehe?” Arabasubiza ati « Ari hariya mu ihema. » 10Uhoraho ati « Nzagaruka iwawe undi mwaka iki gihe ; icyo gihe Sara, umugore wawe, azaba yarabyaye umwana w’umuhungu. » Ubwo Sara yarumvaga, ahagaze inyuma ya Abrahamu mu muryango w’ihema. 11Abrahamu na Sara bari bashaje cyane, kandi Sara yari yararetse kugira ibyo abandi bagore bagira. 12Nuko Sara araturika asekera mu mutima, yibwira ati « Ubu ko nashaje nashobora nte kugira ibyishimo, kandi ko na databuja ari umukambwe ? » 13Uhoraho abwira Abrahamu ati «Ni iki gishekeje Sara, kigatuma yibaza ngo mbese ubu nzabyara ko nshaje ? 14Hari ikintu se kinanira Uhoraho? Undi mwaka iki gihe nzagaruka iwawe, Sara azaba yarabyaye umwana w’umuhungu. » 15Sara ahakana avuga ati “Sinigeze nseka”, kuko yari afite ubwoba. Uhoraho ati « Nyamara wasetse !»
INDIRIMBO (Luka 1, 47,48-49, 50.53, 54-55)
Inyik/ Nyagasani yibutse impuhwe ze, agirira abantu bose.
Umutima wanjye urasingiza Nyagasani,
kandi uhimbajwe n’Imana Umukiza wanjye.
Kuko yibutse umuja we utavugwaga;
rwose kuva ubu amasekuruza yose azanyita umuhire.
Ushoborabyose yankoreye ibitangaza,
lzina rye ni ritagatifu.
Impuhwe ze zisesekarizwa abamutinya bo mu bihe byose.
Abashonje yabagwirije ibintu,
abakungu abasezerera amara masa.
Yagobotse Israheli umugaragu we,
bityo yibuka impuhwe ze,
nk’uko yari yarabibwiye abakurambere bacu,
abigirira Abrahamu n’urubyaro rwe iteka.
IBANGONDIRIMBO RIBANZIRIZA IVANJILI (Mt 8, 17)
Alleluya Alleluya.
Yezu yatwunamuye mu ntege nke zacu,
yigerekaho n’indwara zacu.
Alleluya.
IVANJILI
+ Matayo (Mt 8, 5-17)
Muri icyo gihe, 5Yezu abaye akinjira muri Kafarinawumu, umutegeka w’abasirikare aramwegera, aramwinginga avuga ati 6«Nyagasani, umugaragu wanjye aryamye mu nzu iwanjye ; ni ikimuga kitinyagambura kandi arababaye cyane.» 7Yezu aramubwira ati « Ndaje mukize. » 8Uwo mutegeka aravuga ati « Nyagasani, sinkwiye ko wakwinjira mu nzu yanjye, ariko uvuge ijambo rimwe gusa maze umugaragu wanjye akire. 9N’ubwo nanjye ndi umuntu utegekwa, mfite abasirikare ; nabwira umwe nti ‘Genda’, akagenda ; undi nti ‘Ngwino’, akaza ; n’umugaragu wanjye nti ‘Kora iki’, akagikora. » 10Yezu abyumvise aratangara, maze abwira abamukurikiye ati « Ndababwira ukuri, muri lsraheli nta muntu nigeze nsangana ukwemera nk’uku. 11Ndabibabwiye : benshi bazava aho izuba rituruka n’aho rirengera, basangire na Abrahamu na Izaki na Yakobo mu Ngoma y’ijuru, 12naho abana b’Ingoma bazatabwa hanze mu mwijima : aho bazaririra kandi bagahekenya amenyo. »
13Hanyuma Yezu abwira uwo mutegeka w’abasirikare ati « Genda, uko wemeye abe ari ko ugirirwa. » Nuko wa mugaragu akira ako kanya. 14Yezu ngo agere kwa Petero, asanga nyirabukwe aryamye yahinduwe. 15Amukoze ku kiganza, ubuganga bumwamukamo, arabyuka aramuzimanira. 16Bugorobye, bamuzanira abahanzweho na roho mbi nyinshi ; nuko azirukana azikabukira maze akiza abarwayi bose, 17kugira ngo huzuzwe ibyo umuhanuzi Izayi yavuze ati « Yatwunamuye mu ntege nke zacu, yigerekaho n’indwara zacu. »


text:
Mu minsi y'impera z'umwaka, iki kibazo ntikijya kibura kwibazwa n'abantu benshi mu bizihiza Noheli. Ibi byagiye bitera impaka guhera kera, cyanecyane guhera mu kinyejana cya 3 ubwo umwanditsi w'Umugereki witwaga Hyppolytus yahamyaga ko yesu yavutse tariki 25 Ukuboza. hagati y'umwaka wa 346 - 386, uwitwa Cyril w'i Yerusalem yahamije ko we ubwe yiboneye igitabo cy'umwimerere cyandikwagamo ibarura ry'abana bavuka, ngo yaje gusanga byanditsemo ko \yesu yavutse ku itariki 25/12. Ese koko ibi byafatwa nk'ukuri?
Reka tubanze turebe inkomoko y'uyu munsi muri Kiriziya yariho icyo gihe (Gatorika). Mu binyejana bya mbere by'igihe cyacu, uko ubukristo bwateeraga imbere ntibwasiganaga n'ubupagani. Abapagani bo muri ibi binyejana muri ibyo bice by'ubwami bw'abaroma, bari bafite umunsi ukomeye mu mihango yabo ya Gipagani, kuri uyu munsi bizihizaga kandi bakaramya ikigirwamana bitiriraga umubumbe wa Saturne. Uyu munsi wabaga buri tariki 25/12 buri mwaka. Kiriziya yariho icyo gihe, yaje gufata ingamba zo kuburizamo iyi mihango ya gipagani, maze na yo ihindura iyi tariki umunsi wo gusenga no kwizihiza ivuka rya yesu ku bamwemera, cyane cyane banagendeye ku makuru bari bafite ava mu banditsi batandukanye nk'uko twabibonye haruguru. Buhoro buhoro, iyi tariki yagiye yemerwa mu bizera-Mana nk'itariki Yesu yavutseho.
Muri ibi bihe byacu, abashakashatsi benshi bagerageje kwegeranya amakuru make ahari ngo bamenye itariki Yesu yaba yaravutseho. Bamwe bemeza ko bidashoboka ko Yesu yaba yaravutse mu kwa 12, abahamya ibi, ahanini bashingira ku kuba Bibiriya ivuga ko Umunsi Yesu yavukaga, abashumba bari hanze mu ijoro barinze umukumbi wabo, nyamara muri Isirayeli ngo mu kwa 12 habaga hakonje cyane ku buryo nta mushumba wararaga hanze muri aya mezi.
Ukuri guhari, ni uko bidashoboka kumenya nta gushidikanya itariki Yesu yavutseho. Uretse n'itariki, n'umwaka yavutsemo ubwawo ntiwemeranywaho 100% n'abasesenguzi ba Bibiriya. Icyo tugomba kumenya ni kimwe: Iyo Imana iza gusanga ari iby'ingenzi ko tumenya itariki Yesu yavutseho, iba yarabitumenyesheje mu ijambo ryayo. Umwanditsi w'ivanjili Luka atanga amakuru ahagije ku ivuka rya Yesu agize icyo atwungura (Imyenda y'impinja, aho uruhinja rwari ruryamye...) ibi bitwereka uruhinja Yesu avuka mu mubiri nk'uw'umuntu, yicishije bugufi kugeza ubwo avukira mu muvure. Iyo Luka aza gusanga hari icyo bitumariye kumenya itariki nyayo Yesu yavutseho, aba yarayanditse.
Ku bafite umunsi mukuru ku itariki 25/12 nk'umunsi w'ivuka rya Yesu, ntituvuze ko bakora icyaha cyangwa ko bakora ibidakwiriye. Igifite umumaro kuri uyu munsi ni ukuzirikana Icy'ingenzi, aricyo kumenya ko yavutse, ko yazanywe mu isi no kuducungura, ko yapfuye akazuka, ko kandi ubu ari muzima. Ibyo dukwiye kubizirikana buri munsi kurusha kwizihiza umunsi. Ku bazi ibarurisha-mibare (statistics), amahirwe (probability) y'uko Yesu yaba yaravutse ku itariki 25/12 angana na 1/365 binganga na 0,0027%. Aya ni nayo mahirwe buri munsi w'umwaka ufite. Yesu ashobora kuba yaravutse ku itariki iyo ariyo yose y'umwaka. NTA MUNTU N'UMWE UBIZI.
Murakoze, Imana ibahe umugisha.
Ikindi kibazo wasoma kikagufasha: Yesu yavutse mu wuhe mwaka, apfa mu wuhe mwaka?


text:
ISOMO RYA MBERE
Ezekiyeli (Ezk 47,l-9.12)
Igihe Uhoraho yariho ambonekera, umuntu wanyoboraga 1aranjyana no ku muryango w’Ingoro, nuko mbona amazi yavubukaga m unsi y’igitabo cy’umuryango w’Ingoro, aherekera mu burasirazuba, kuko Ingoro nyine yarebaga mu burasirazuba. Ayo mazi yatembaga agana iburyo bw’lngoro, akanyura mu majyepfo y’urutambiro. 2Uwo muntu aransohokana anyujije mu irembo ryo mu majyaruguru, antambagiza aho hanze kugeza ku irembo ryo hanze ryarebaga mu burasirazuba; ndebye mbona ya mazi atemba agana iburyo. 3Ubwo wa muntu agenda yerekeje mu burasìrazuba, apima imikono igihumbi akoresheje umugozi yari afite mu ntoki; hanyuma aranjyana anyambutsa ya mazi yangeraga ku bugombambari. 4Arongera apima indi mikono igihumbi, ari na ko anyambutsa ya mazi yangeraga noneho mu mavi. Arakomeza apima indi mikono igihumbi, anyambutsa ya mazi yangeraga mu rukenyerero. 5Hanyuma apima indi mikono igihumbi, noneho ya mazi aba abaye umugezi ntagishoboye kwambuka, kuko amazi yari yiyongereye aba maremare, aba mbese uruzi rutavogerwa. 6Nuko arambwira ati «Mwana w’umuntu, urabibonye se?» Hanyuma aranjyana no ku nkombe y’umugezi. 7Igihe mpindukiye mbona ku nkombe zombi z’umugezi hari ibiti byinshi cyane.
8Wa muntu arambwira ati “Ariya mazi aratemba agana ntara y’iburasirazuba, akamanukira muri Araba maze akiroha mu nyanja y’Umunyu; yamara kuyirohamo, amazi yayo agahinduka meza. 9Ikinyabuzima cyose kizaba kiri aho uwo mugezi unyura kizabaho; amafi azaba menshi cyane, kuko aho ayo mazi yinjiye ayo ahasanze aba meza, n’ubuzima buzasagambe aho uwo mugezi uzanyura hose. 12Ku nkombe zombi z’umugezi hazamera amoko yose y’ibiti byera imbuto ziribwa, amababi yabyo ntazigera arabirana, n’imbuto zabyo ntizizahundura. Bizajya bihora byera buri kwezi, bibikesha aya mazi avubuka mu Ngoro. Imbuto zabyo bazazirya, naho amababi bayakuremo umuti.”
ZABURI Zab 46 (45),2-3,5-6, 8-9a.10a
Inyik/ Uhoraho, Umugaba w’ingabo ari kumwe natwe!
Imana ni yo buhungiro n’imbaraga zacu,
ni yo muvunyi utigera abura mu gihe cy’amage.
Ni cyo gituma tutagira ubwoba n’aho isi yabirinduka,
cyangwa imisozi igatengukira mu ngeri y’inyanja.
Ariko hari uruzi rwagabye amashami,
agahimbaza umurwa w’Imana,
n’Ingoro y’Umusumbabyose irusha izindi ubutagatifu.
Imana iba muri wo rwagati, ntuteze guhungabana;
lmana iwutabara kuva bugicya.
Uhoraho, Umugaba w’ingabo ari kumwe natwe,
lmana ya Yakobo itubereye ubuhungiro bucinyiye!
Nimuze mwirebere ibyo Uhoraho yakoze,
ahagarika intambara kugeza ku mpera z’isi.
IBANGONDIRIMBO RIBANZIRIZA IVANJILI (Zab 51 (50) 12.14)
Ikuzo n’ibisingizo ni ibyawe, Nyagasani Yezu.
Mana yacu, turememo umutima usukuye,
uduhe kwishimira ko twakijijwe.
Ikuzo n’ibisingizo ni ibyawe, Nyagasani Yezu.
IVANJILI
+ Yohani (Yh 5, 1-16)
Muri icyo gihe, 1haba umunsi mukuru w’Abayahudi, Yezu aboneza ajya i Yeruzalemu. 2Aho i Yeruzalemu hafi y’irembo ry’ intama, hari icyuzi cyitwa Betesida mu gihebureyi, kikagira amabaraza atanu. 3Muri ayo mabaraza hari haryamye abarwayi batabarika barimo impumyi, abacumbagurika n’ibirema; (bose bategereje ko amazi yibirindura. 4Kuko rimwe na rimwe, umumalayika yamanukaga muri icyo cyuzi akabirindura amazi, maze utanze abandi kuyajyamo akimara kubirinduka, agakira indwara arwaye iyo ari yo yose). 5Aho ngaho rero hari umuntu wari umaranye ubumuga imyaka mirongo itatu n’umunani. 6Yezu abonye uwo murwayi aryamye, amenya ko amaze igihe kirekire arwaye, aramubaza ati «Urashaka gukira?» 7Umurwayi aramusubiza ati “Mubyeyi, singira umuntu unjugunya mu cyuzi igihe amazi yibirinduye; iyo ngerageje kujyamo nsanga undi yamanukiyemo.” 8Yezu aramubwira ati”Haguruka, ufate ingobyi yawe maze ugende” 9Ako kanya uwo muntu arakira, yegura ingobyi ye aragenda.
10Uwo munsi hari ku isabato. Abayahudi babwira uwakijijwe bati «None ni umunsi w’isabato: nta burenganzira ufite bwo kwikorera ingobyi yawe.» 11Arabasubiza ati “Uwankijije ni we wambwiye ngo nimfate ingobyi yanjye maze ngende.” 12Baramubaza bati “Uwo muntu ni nde wakubwiye ngo fata ingobyi yawe ugende?” 13 Ariko uwakijijwe ntiyari azi i uwamukijije uwo ari we, kuko Yezu yari yigendeye mu kivunge cy’abantu benshi bari aho. 14Hanyuma Yezu amusanga mu Ngoro, aramubwira ati “Dore wakize, ntuzongere gucumura ukundi, ejo utazagubwaho n’icyago kiruta icya mbere.” 15Nuko uwo muntu aragenda, abwira Abayahudi ko ari Yezu wamukijije. 16Iyo iba impamvu yatumye Abayahudi batoteza Yezu, kuko ngo ibyo yabikoraga ku munsi w’isabato.


text:
Pasiteri Mutesi Maggie wari Umushumba w’Itorero, Gates of Heaven Ministry, yitabye Imana ku Cyumweru tariki 10 Nzeri 2017, azize uburwayi butunguranye bwamufashe ari mu rugo akaza kugwa mu nzira ajyanywe mu Bitaro bya King Faisal.
Yitabye Imana nyuma yuko yari yiriranwe n’abana be mu rugo ariko akaza kugwa hasi, agacika intege agahita ajyanwa kwa muganga igitaraganya ariko akaza kugwa mu nzira.
Umuhango wo kumuherekeza uzatangirira ku Bitaro bya Faisal aharuhukiye umurambo mbere yo kumusezera iwe mu rugo aho yari atuye. Ahagana saa tanu nibwo azasezerwaho mu rusengero rwa UCC Gikondo mbere yo kumushyingura mu irimbi rya Rusororo saa cyenda.
Pasiteri Maggie azwi cyane mu bikorwa by’amasengesho yateguraga buri kwezi ahuza abayobozi b’amatorero atandukanye yaberaga muri Serena Hotel agamije gusengera ububyutse mu Rwanda.
Mu nyigisho ze yahoraga yibutsa abanyamadini gukorera mu bumwe ndetse akabwira abo basengana ko ububyutse bugiye guhera mu Rwanda bugakwira isi yose.


text:
Uzamberumwana Pacifique wamamaye nka Oda Paccy, wavutse taliki 6 Werurwe 1990, ashima bikomeye Producer Lick Lick afata nk’uwamubereye umusingi mu buhanzi, ngo yabanye nawe ubwo yatangiraga urugendo rwa muzika.
Uyu muraperi ukunda kwiyita Miss President avuga ko Lick Lick ari umuntu ukomeye mu buzima ndetse ngo afite urwibutso rukomeye yamukuyeho. Yagize ati “Ni umuntu wamfashije cyane mu muziki, kuva ninjiramo muri 2009, yarwanye ishyaka kugira ngo umuziki wanjye umenyekane. Yaramfashije cyane.
Mu kiganiro Paccy yahaye IGIHE avuga ko ubwo yaterwaga inda na Lick Lick atigeze atekereza kuyikuramo.
Ati :”Buriya iyo umukobwa yatewe inda atabiteguye icya mbere atekereza ni ukuyikuramo ariko icyo sinigeze ngitekereza, icyambangamiraga ni uko nabaga ndi njyenyine. Nararaga ndira, rimwe ndabyuka mfata umwanzuro ko ngomba gukomera sinongere kurira […] Inda yari ifite nk’amezi ane, nararebaga nkavuga nti ‘ni gute ndi muri ibi bibazo njyenyine."
Ngo aheruka Lick Lick muri 2012 mbere y’uko yerekeza muri Leta zunze ubumwe za Amerika. Aho yagize ati :”Egoko! Lick Lick se? Ndibuka ko twabonanye rimwe icyo gihe muri 2012 mbere y’uko agenda. Kuva natwita kugeza agiye twabonanye icyo gihe, simbyibuka uko byari byagenze.


text:
Mu Rwanda rwa Kanyarwanda, niwitegereza uzabona abantu batari bacye bitwaza inkoni, yewe bamwe babigize umuco ku buryo usanga bazigendera, abandi bakazigura ndetse zikagirirwa isuku ku buryo ubona ko ari igikoresho cyubashywe, ariko se uyu muco umaze iki ? waje ute ? Kubera iki abantu bahisemo kwitwaza inkoni ndetse bakabigira umuco ?
Uyu muco ntiwaje gusa, niba ujya unayitwaza utazi impamvu, bifite imvano. Mu Rwanda rwo hambere mu migenzo y’Abanyarwanda habagamo ibikorwa n’ibirori byabaga ari umuco uzahoraho, bityo abazabakomokaho bakazabigenderaho uko ibihe biha ibindi, nubwo bitewe n’ibihe n’iterambere hari bimwe bigenda bicika ariko umuco wo kwitwaza inkoni hari aho ukigaragara mu Rwanda kandi hatari hake yewe no mu mijyi hari abo wazibonana. Uyu rero ni umwe mu migenzo yo hambere yarebaga buri Muturarwanda wese yaba utubyiruko abakuru, abatware ndetse n’abatwarwa.
Aha rero ukaba wakwibaza impamvu nyamukuru yateraga Abanyarwanda kwitwaza inkoni ndetse n’icyo uwo muhango wari warashyiriweho mu by’ukuri. Iz’ibanze muri izo ni izi :
Kwitabara
U Rwanda rwo hambere rwari rugizwe n’amashyamba menshi, rwari rwiganjemo inyamanswa nyinshi kandi z’inkazi, zaba izigenda n’amaguru yewe n’ibikururanda utirengagije n’iziguruka. Twibuke kandi ko muri icyo gihe nta ntwaro zari zakabaho nk’imipanga, amacumu, imiheto yewe n’imbunda z’iki gihe, bityo inkoni yari imwe mu ntwaro Abanyarwanda bagombaga kwitwaza ngo baze kwitabara mu gihe baguye mu gico cy’izo nyamanswa, babe bayifashisha barwana nazo bazirukane cyangwa bazice. Gusiga inkoni byasaga no kujya ku rugamba nta ntwaro.
Kuragira.
Iki cyo wenda n’ubu kiracyagaragara cyane, umushumba nyawe yitwaza inkoni agomba kuragiza amatungo ye, dore ko n’ubu hari abasaza n’abandi bantu bakomeye mu by’ubworozi bakuraba ivu babonye uragiza inka imbokoboko cyangwa umunyafu, aha rero abashumba ba kera bagomba guhorana inkoni dore ko kari akazi kabo iyo mu bikingi.
Ubuyobozi
Mu muco wa cyera, Abanyarwanda bitwaza inkoni nk’ikimenyetso cy’ubuyobozi n’ubutware bw’abo bahagarariye cyangwa bashinzwe kubungabungira umutekano n’ubusugire bwabo. Aha rero byari itegeko ko Abami, Abatware b’Ingabo n’ ab’imiryango bitwaza inkoni aho bari hose n’igihe cyose mbese nk’ikimenyetso cy’ubutware. Ukaba wari umuco ugomba gukurikizwa kandi ukubahirizwa.
Kwicumba
Yaba cyera yewe n’ubu inkoni ikoreshwa nk’urugingo nyunganizi mu ntege nke ugezemo, yaba ku mpavu z’izabukuru cyangwa se hari urugingo rwangiritse bityo ukaba wayicumba ikakunganira muri izo ntege nke. Abakuze bo bayita akaguru ka gatatu, dore ko iyo bageze mu za bukuru bagira intege nke yewe hakaziraho n’ibirwara nk’isusumira, imigongo mu mavi n’ibindi bityo akitabaza inkoni ngo imwunganire.
Aya ni yo mamuko y’inkomoko y’umuco w’Abanyarwanda wo kwitwaza inkoni ku bato n’abakuru wadutse mu gihe cyo hambere n’ubu ukaba ukigaragara, gusa nubwo ubu bigenda bihindura isura ugasanga hari abazitwaza muri gahunda yo gucumba urugomo, hambere si ko byari bimeze yewe n’intego y’uyu muco si cyo yari igamije.
Yanditswe na Gisele Nishimwe
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
muzadushakire ninva ninvano yo kwambara ingofero cg kwitera udushabazi mubitugu (utwitero)murakoze


text:
Uburyo abakristo n'abasiramu babona Imana hari aho bigenda bisa, hari n'aho bitandukanira. Abakristo bizera Imana imwe rukumbi ihoraho kandi yaremye ibiriho byose, n'Abasiramu ni ko babona Allah. Aba bombi bizera ko Imana ishobora byose, izi byose, kandi ibera hose icyarimwe.
Itandukaniro rikomeye hagati y'uko Abakristo n'Abasiramu babona Imana rishingiye ku cyo Abakristo bita Ubutatu Bwera. Ukurikije Bibiriya, Imana Imwe rukumbi yiyeretse umuntu nk'Imana Data, Imana Mwana, Imana Mwuka Wera. Nubwo twemera ko Yesu Ari Imana, tukanemera ko Umwuka Wera ari Imana, ntibikuraho ko twemera Imana imwe rukumbi.
Ubutatu ni ingingo y'ingenzi cyane ku kwizera kw'Abakristo. Hatabayeho kwizera Ubutatu, ntihabaho kwizera ko Yesu ari Imana. Hatabayeho kwizera ko Yesu ari Imana, ntihabaho agakiza no kubabarirwa ibyaha. Hatabayeho agakiza, icyaha cyaciraho iteka abantu bose bakarimburwa burundu.
Tugarutse ku kibazo cyacu, "Ese Abakristo n'Abasiramu basenga Imana imwe?" ; Iki kibazo cyarushaho kuba kiza kibanje kubazwa kiti "Ese Abakristo n'Abasiramu basobanukiwe Imana kimwe?" Igisubizo mu buryo budasubirwaho ni OYA. Kubera itandukaniro rikomeye riri hagati y'uko abakristo n'abasiramu babona Imana, ntabwo bashobora kuyisobanukirwa kimwe. Imana ivugwa muri Bibiriya ni yo Mana Yonyine yakemuye ikibazo cya Muntu ubwo yatangaga Umwana wayo w'Ikinege kugirango umwizera wese atazarimbuka. (Hohana 3;16)
Ikibazo cyo kumenya niba bombi basenga Imana imwe, byaterwa n'uruhande ubireberamo. Bamwe bizera ko Yesu ari Imana, abandi ntibabikozwa. Bamwe bizera ko Umwuka Wera ari Imana, abandi ntibabikozwa. Sogokuruza wacu mu kwizera Aburahamu, ntiyigeze amenya icyo twe twita Ubutatu. Ubu twe turakizi. None se ibyo byaba impamvu yo kuvuga ko twe, ab'iki gihe, tudasenga Imana imwe na Aburahamu? Oya rwose, twe na Aburahamu dusenga Imana imwe, ariko ubumenyi Aburahamu yari afite ku Mana butandukanye n'ubwo dufite ubu, cyane ko nyumwa ya Aburahamu, Imana yafashe umwanzuro wo kwimenyesha umuntu neza kurushaho, yambara umubiri nk'uw'abantu, ibana n'abantu, isangira n'abantu......; Kuba umuntu afite ubumenyi buke ku Mana, cyangwa se akaba afite ubumenyi bupfuye kuri Yo, ntibisobanuye ko yizera Imana itandukanye n'iyo wowe wabashije kumenya byinshi kandi bizima wizera. Kumenya ko Imana iriho ubwabyo si cyo kibazo, kuko n'abadayimoni barabizi (Yakobo 2:19)
Ku rundi ruhande nanone, Abakristo bizera Imana iri mu butatu. Iyo Mana abasiramu ntibayizera, nyamara bafite Imana bizera babona ukundi. Iyi myizerere irahabanye cyane, ntiyanahuzwa. Urebeye muri iyi nguni, usanga badasenga Imana imwe.
Hano ku isi hari abantu benshi bafite imyizerere ipfuye, abenshi babiterwa n'ibyo bararikiye bituma imitima yabo ihuma, bagerageza kugera ku Mana ariko bakibagirwa icy'ingenzi: Inzira igerayo ni imwe rukumbi, ica kuri Yesu. (Yohana 14:6).
Icyo duhamya duhagaze ku maguru abiri, ni uko kutamenya Imana by'ukuri, kutizera Yesu kristo, waba ubitewe n'idini urimo, waba ubitewe no kutabishaka gusa, waba ubitewe no kutabimenya bihagije cyangwa kubimenya nabi, ntibizakubera urwitwazo na gato ku munsi w'amateka. Imana ntacyo itakoze ngo yimenyekanishe ku muntu, ibisigaye, abakoze ibyaha batazi amategeko, bazarimbuka badahowe amategeko. Abapagani badafite amategeko y'Imana, iyo bakoze iby'amategeko ku bwabo baba bihindukiye amategeko nubwo batayafite, bagaragaza ko umurimo utegetswe n'amategeko wanditswe mu mitima yabo, igahamywa n'imitima ihana ibabwiriza, igafatanya n'ibitekerezo byawo kubarega cyangwa se kubaregura. (Abaroma 2:12-16)
Ushobora no gusoma ikibazo kigira kiti; "Ese hari itandukaniro hagati y'icyaha ukoze ubigambiriye n'icyo ukoze utabishaka?"


text:
Mube abera nk’uko na so wo mu ijuru ari Uwera
Ni gute wagira Umutima utunganye – Joyce Mayer
« Umwami Imana atwemera uko turi akatubaraho Gukiranuka igihe cyose twerekeza ku nzira y’ubukiranutsi »
« Matayo 5,48 : » Mube abera nk’uko na so wo mu ijuru ari Uwera »
Bene Data, twahawe itegeko ryo kuba abera, kandi iryo tegeko dutegetswe kuryubahiriza uko ryakabaye. Kugirango tubashe kumvira iryo tegeko ry’Imana rero, Imana iduha umutima wumva ufite ubushake bwo kugera kuri uko gukiranuka.
Nyamara ariko, iryo hame ry’ ubukiranutsi ridushishikariza gukiranuka nk’uko na Data wa twese akiranuka rishobora cyane kutuzanira ingorane rimwe na rimwe kubyubahiriza byatunanira bikaducanga mu mutwe.
Mu by’ukuri rero kwezwa ni urugendo ntabwo ari ibintru bikorwa uwo mwanya, ahubwo bigenda bibaho intambwe ku ntammbwe mu buzima bwacu bwose, bigakorwa gahoro gahoro uko tugenda tuzamuka mu ntera tuva mu bwiza tujya mu bundi.
Ibi ni ukuri ko hari intambwe zitandukanye zigenda zigana ku kwezwa nyakuri. Rwose mumenye ko hari aho tugera mu nzira yacu y’Imana tukamera nk’abagiye kwera kuri bimwe, tukabinesha burundu, nyamara ku bindi tugasa n’abanduye. Ubu ni ubuzima bwacu bwa buri munsi, kandi ibi biba ku bantu bose bo kuri iyi si yacu.
Iyo tweguriye ubushake bwacu Imana ngo abe ariyo ibugenga,tukayisaba ko ubushake bwayo yabuhuza n’ubushake bwacu, nta gushidikanya ko tugira umutima wejejwe kuko uba uhuye n’ugushaka kw’Imana ihoraho.
Nyamara ariko, no kugera kuri urwo rwego, ntabwo tuba twari twakagera ku rwego rwo kwera kuzuye, kuko tuba twisangaho amafuti menshi, intege nke, akamenyero kabi, ndetse n’ibizinga biturutse kuri Kamere zacu twisanganiwe.
Kubera iyo mpamvu rero, Umwami Imana atwemera uko turi, atabigiriye ko turi beza cyangwa ko turi abakiranutsi,ahubwo abigiriye ubushake twabishyizemo, akatubona nk’abera n’abaziranenge, nubwo twari tukiri mu nzira igana ku kwezwa no gukiranuka by’ukuri, tukaba twari tutarabigeraho na busa.
Kubera iyo mpamvu bene Data, turasabwa gusa guha ubushake bwacu Imana ngo ibuhuze n’ubushake bwayo gusa, iyo niyo ntambwe ya mbere dusabwa. Niba warabikoze utyo neza, ukaba uhamanya n’umutima wawe ko waweguriye Imana ngo iwugenze uko ishaka, ubwo rero ntiwishinje ahubwo menya neza ko inzira yo gukiranuka watangiye kuyigeraho.
Nshuti mukundwa, humura nturi wenyine mu kuzamuka kwawe uva mu bwiza ugana mu bundi nk’uko Imana ibigusaba. Paulo abivuga neza mu gitabo cy’Abafiripi 3 :12-13 aho agira ati : « Nshaka gukora neza, nyamara ibibi bikantanga imbere !! ».
Ahangaha Paulo ariko ntacika intege kuko n’ubwo ari kurwana intambara yo gukora ibyiza nyamara agahora yisanga mu bibi, biravuga ko atagera ku ntego ye uko yakabaye. Nyamara ntacike intege, agakomeza inzira yatangiye agana imbere, ntasubire inyuma.
Azi neza ko kuva umutima we uyobowe mu byiza, mu nzira inogeye Imana, nta kabuza afite umutima utamucira urubanza, ibi kandi rero ni nabyo Imana yo mu ijuru idutegeka twe abana bayo.
Kubera iyi mpamvu subiramo aya magambo :
« Hamwe n’ubufasha bw’Imana, nzakomeza inzira yanjye ngana ku kwezwa. Nzakomeza kujya mbere mu bushake bwo kunezeza Imana, mu bunyangamugayo no kugira indangagaciro zimfasha kwihatira inzira yo kwera no gukiranuka . Hamwe n’Imana, nta kabuza nzabigeraho. »
Joyce Mayer


text:
*πππ BIRABABAJE pππππ
Umugore yari yicaye ku irembo iwe abona hanyuze umugore wambaye imyenda y,’umukara arikumwe n’imbwa nini inyuma hari amasanduku 2 aherekejwe n’abagore barenga magana atanu (500) nuko agira amatsiko maze yegera uwari imbere maze aramubaza ati ” ninde wapfuye” nawe aramusubiza ati” isanduku imwe irimo umugabo wanjye indi ni umusekereteri we!” Undi ati bazize iki? Aramusubiza ati” iyi mbwa yanjye yabafashe basambana ihita ibica.” Ni uko wa mugore ati” yoooh nanjye wantije iyi mbwa yawe!” Undi ati” ndayigutiza ntakibazo ariko banza ujye ku murongo kuko aba bagore bose bamperekeje niyo bashaka nababwiye kunkurikira ubundi nkayibaha! ππππππ*
Ibibyo birababaje kabisa ni ni ikimwaro
*πππ BIRABABAJE pππππ


text:
Niba utifuza kubabazwa numuhungu ntuzigere uryamana nawe mbere yo kumenya ibi bintu
Mubushakashatsi bwagiye bukorwa nabantu benshi kwisi bagiye batangaza ko abagabo ari ikiremwa gitandukanye cyane numugore iyo bigeze mubyerekeye imibonano mpuzabitsina.
Dore ibintu ukwiye kumenya mbere yo kuryamana numusore
1.niba uri umukobwa ashaka kuryamana nawe
Niba uri umukobwa baza indi nshuti yawe isanzwe yumuhungu niba yaryamana numukobwa winshuti yawe urugero Jessica cg niba yaryamana numukobwa runaka baturanye cg umugore wa runaka igisubizo kizaba yego kubagabo cg abahungu 98%.
Ibi bikaba bitandukanye cyane nuko umugore aremye,abagore benshi mugihe ataragirana ubushuti numuhungu cg umugabo runaka ntago ajya apfa gutekereza kuryamana nawe umubajije niba yaryamana ninshuti yawe cg numusore runaka baturanye igisubizo kiba ari oya kubagore 90% ibi bikaba bituma igitsina gore aricyo gikunda kubabazwa cyane murukundo kuko aryamana numusore yamwishimiye aziko aribwo ubushuti bugiye gukomera mugihe umusore we bitamufasheho nagato.
2.Niba uri umukobwa yasohokana nawe
Kugirango umenyeko umuhungu adashaka kuryamana nawe gusa ahubwo ashaka ko mwagirana urukundo ntago byoroshye kuko akenshi umuhungu ushaka kuryamana nawe nugushakaho urukundo ibyo bakora biba ari bimwe ikibatandukanya ukibona aruko hashize igihe.umuhungu ushaka kuryamana nawe gusa uko igihe gishize niko agenda acika integer mushobora no guhura ejo yari yakwitayeho uyumunsi akaba atibuka izina ryawe, umwanya yaguhaga mbere nagaciro yaguhaga bigenda bigabanuka. Bijya bibaho ko umuhungu yakwifuza uryamana nawe kubera impamvu nyinshi zitandukanye kuburyo igihe atarabikora atazakureka bene uwo ntago byoroshye kumutandukanya nukwifuzaho urukundo gusa ikiza nuko abahungu nkabo aribo bacye cyane.iyo umaze igihe ukundana nabahungu batandukanye bigenda bikorohera kuba wahita umenya icyo yifuza.mbere yuko uryamana numuhungu banza umenye icyo agushakaho kuko hari amahirwe ko 100% ryabahungu uzaryamana nabo umunsi mwahuriyeho bizarangira akubabaje.
Posted by: Fanny Ishimwe, 28/04/2017, 10:50


text:
1. INTANGIRIRO
Umutwe wa politiki w’Ubwisungane bugamije iterambere-P.S.P mu rwego rw’inkunga Ihuriro ry’Imitwe ya politiki yemewe mu Rwanda rigenera Imitwe ya politiki arigize,ryateguye amhugurwa y’Iminsi ibiri ku va 27-28/09/2014 yagenewe komite nyobozi z’uturere n’Intara ya majyepho.
Aya mahugurwa akaba yarashingiye ku ngingo eshanu.
a) politiki y’umuryango no kurwanya ihoterwa rikorerwa mu ryango
b) politiki y’imiturire mucyaro nogutunganya imijyi
c) politiki yogutegura buri munyarwanda kwihangira imirimo no kwiteza imbere gukorera muri za cooperative
d) uruhare rw’urwanda mu gushyira imbre imikoranire hagati y’ibihugu byo mukarere murwego rwo uteza imbere utekano n’amajyambere.
e) Politiki yo kongerera ingufu z’amashanyarazi mu gihugu no kuzigeza ku baturage.
IMIGENDEKERE Y’AMAHUGURWA
Amahugurwa yabereye kuri HOTEL SPLANDID akarere ka MUHANGA ku matariki twavuze haruguru.
Hari abayobozi b’Umutwe wa politiki ku rwego rw’Uturere ,urrw’Intara na komitenyobozi ku rwego rw’Igihugu abahugura baturutse muri komite nyobozi murwego rw’Intara n’Umurwego rw’Igihugu na bakomiseri muri Forum.
2. IBIKORWA BYA KOZWE
Ha kurikijwe ingenga bihe yari yateganyirijwe ayo mahugurwa hakozwe ibikorwa bikurikira:
Itangwa ry’Ibiganiro binyuranye ku munsi wa mbere n’uwa kabiri.
ITANGWA RY’IBIGANIRO
Nkuko byari biteganyijwe ku ngengabihe y’Amahugurwa, kumunsi wa mbere hatanzwe ibiganiro bikurikira:
a) Ikiganiro cyambere :politiki yo gutegura buri munyarwanda kw’ihangira imirimo no kwiteza imbere gukorera muri za koperative cyatanzwe na Visi perezidante wa kabiri w’Umutwe wa politiki PSP UWIAMANA Thacienne yatangiye asobanura politiki icyo aricyo akamaro kayo
– kwishyira hamwe
Muri iki kiganiro yasobanuriye abitabiriye amahugurwa uko abanyarwanda muri rusange bakwiye kwihangira imirimo bakoresheje ubumenyi bafite. Yongera abakangurira kugana ama cooperative n’andi mashuri ari hirya no hino mugihugu : Muhanga Youth Friendly Centre, Murenge wa Rusiga Akarere ka Rulindo mu Ntara y’Amajyaruguru naho hari ishuri ry’igisha urubyiruko kwihangira imirimo.
Yagaarutse kandi ku kwiteza imbere bakorera mumakoperative yabasobanuriye ko iyo umuntu akoranye na makoperative abasha kwikore iwe kugiti cye kuko amakoperative akorana nawe amuha inguzanyo kugirango abashe kwikorera kugiti cye adategereje ko Leta ariyo izamuha akazi Aha abitabiriye amahugurwa babajije ibibazo byinshi binyuranye barabasobanurira bwaruburyo bwokugirango basobanukirwe neza
Aha basobanuriwe ko igishoro cyambere ari umutwe wabo, ibitekyerezo byiza no kwiyumvamwo neza icyo bifuza kugeraho.
Anabasaba ko buriwese yazahora agira icyizere cyokuva mubukene y ‘iteza imbere yifatanya nabandi kw’ibumbira mumakoperative
b) Ikiganiro cyakabiri:politiki y’umuryango no kurwanya ihohoterwa rikorerwa mu miryangocyatanzwe na Bwana Komiseri muri Forum SENTIMBO Serge yangiye asobanurira abitabiriye amahugurwa ko ihohoterwa atari ugufata abagore cya abakobwa kungufu gusa, ahubwo yasobanuye ihohoterwa rikorwa muburyo bwinshi kandi bunyuranye, aho yatanze urugero avuga ko harigihe umugore ahotera umugabowe bashakanye mugihe cyose umugore atabashe kuzuza inshingano z’urugo nkaho umugore abwira umugabo ko arushye atabasha kuzuza izo shingano
Aho abagore basigaye baharira abakozi bomungo ingozabo nandetse na bana
Ihohoterwa rikorerwa abana igihe ababyeyi babo batashye kubarera neza ngubabahe ubure ahanimuri yamiryango usanga umugabo ataha isaha ashates n’umugore nawe aruko
Igihecyose umuntu ya tuka undi uziza ubusa nihohoterwa gukora ibikorwa byurukozasoni.
Ahayagarutse kwijamborivugako nubwo abagore na bakobwa aribo bakorwa ihohoterwa rishingiye kugitsina cyane cyane n’abagabo n’abahungu,ntitugomba kwibagirwa ko abagabo n’abahugu na bo bakorerwa ihohoterwa rishingiye kugitsina bityo abagore na bo bakaba bashobora gukora iryo hohoterwa.
Yasabye abitabiriyeamahugurwa ko bagomba kwiva inyuma bakarwanya ahoterwa akorerwa mumiryango nyarwanda cyane cyane aho basigaye bahohotera abana babakobwa batarageza imyaka yubukure bakajya kubacuruza mubihugu duhana imbibi ibasabako bagomba kubihagurukira bakabirwanya.
Kumunsi wa kabiri hatanzwe ibiganiro bitatu nkuko byari kurigahunda
c) Ikiganiro cya gatatu cya tanzwe na Bwana Secretaire General w’Umutwe wa politiki PSP Bwana NKUBANA Alphonse yatangiye yibwira abaribitabiriye amahugurwa anabagezaho ikiganiro yari yateguye kubagezaho muriki kiganiro yabasobanuriye politiki yimiturire mu cyaro no gutunganya umujyi abasobanurira ibyiza byagutura kumidugudu yababwiye ko iyi politiki yogutuza abantu kumidugudu arinziza cyane kumpamvuzu ko abantu batura begeranye bakumurirwa ahantu hazagera iterambere byihuse bitandukanye cyane nahobari batuye munsi yemisozo hashobora guhungabanya ubuzima bwabo bwaburi munsi mugihecyo baba bagituye aha hantu
yatanze urugero ,haraho abantu bicwaga ninkangu
Kutagira amazi
kutagira amashanyarazi
kutegera amavuriro
Aho umuntu yarwaraga agahera munzu bagakurizamo nimpfu zahato nahato
Yabasobanuriye ibyiza byokuba mumidugudu
Kubona umuriro
Amashyanyarazi
Nibindi bishobora kubafasha kwinjira mu iterambere byihuse.
Yagautse kuripolitiki yo gutunganyaimijyi yasobanuriye ko aribyiza cyane ko urwanda rugomba kuba intangarugero muri Afrika no muyindi migabana cyane anbanyarwanda bafite umucyo wo kwiteza imbere cyane cyane muriki kinyejana bakabikora badasizi n’Igihugu cyabo cyababyeye inyuma biryo bakabasha kugera kwiterambere rirambye
Banoza umucyo wisuku,no kubaka inyubako zijyanye nigihe igihe cyose baba bafite ubushobozi.
d) Ikiganiro cya kane Uruhare rw’urwanda mu gushyira imbere imikoranire hagati y’ibihugu byo mukarere mu rwego rwo guteza imbere umutekano n’amajyambere cyatanzwe na Bwana Visi perezida wa kabiri mu Ntara ya Majyepfo RWIDEGEMBYA Augistin yatangiye abasobanurira abitabiriye amahugurwa amateka yahambere ko adahuye na yubu yabasobauriko hambere byaribigoye cyane umuntu agira umutekano usanzuye dore ko byaribigoye kugira ngo umuntu ave muntara imwe ijye muyindi yabasobanuriye kobyasaga kuba afite LAISSE PASSE kandi ari mugihu kimwe cyose cy’Urwandas abasobanurira anashimacyane impinduka yabayeho ikomeye ko ubu murwanda hari umutekano usesuye ko umunyarwanda agenda mugihugu cye cyamubyaye ntakibazo afite
Yagarutse kuri politiki nziza yo gushiraho imikoranire myiza hagati y’ibihugu by muturere ahabashimye igikorwa gikomeye Leta y’Urwanda yashizeho yorohereza abajya mu turere mugukore Irangamuntu nkuruhushya rw’Inazira dore ko byorohereje abacuruzi benshi bajyagushaka ibicuruzwa muturere bagaruaka bashimira Urwanda uruhare rukomye rugira mugucunga umutekano wa banyarwanda batibagiwe na banyamahanga bajye barugana dore ko urwanda rugaragaraza umucyo ukomeye mubihugu bitandikanye nde tse rwabaye icyetegererezo mu bihugu by’inshi.
Kuri iyi ingingo ababajije ibibazo bose bagarutse gushima umutekano bafite banasaba wazakomereza aho twese tubizemo uruhare muguteza imbere igihugu cyacu.
e) Ikiganiro cya gatanu politiki yo kongera ingufu z’amashyanyarazi mu gihugu no kuzigeza ku baturage yatanzwe na NKURUNZIZA Aline yabasobanuriye ko iyi politiki ari politiki nziza kandi ikenewe cyane ko mugihugu henshi hakiri midugudu imwe nimwe itaragerwaho na shanyarazi bityo urwanda rukaba rwifuza ko buri munyarwanda wese ya basha kugerwaho na mashanyarazi y’uko n’Iterambere yaba agezeho rikomeye rimufasha kubaya kwihangira yamirimo twavugaga, kubayagera kubintu by’inshi yifuza kugeraho
kurwanya ibibi byose byaba bikorerwa mu mwijima
urugero : abarwana
- abamywa ibiyobyabwenge
-kwirinda impanuka nkokuribwa n’inzoka igihe harumwijima
Nibindi………………
Yagarutse abasobanuri ko igihugu cyacu gifite ubushake nubushobozi bwo kuzabikora kandi bakabigeza kubatura rwanda bose ntawe usigajwe inyuma.
UMWANZURO
Umutwe wa politiki w’Ubwisungane bugamije iterambare nyuma yo kwitabira ikigikorwa cy’Amahugurwa cyagenze neza rirashimira Ihuriro ry’Igihugu nyungurana biterezo ry’Imitwe ya politiki yemewe mu Rwanda,kubera inkunga ikomeje kugenera imitwe ya politiki yemewe mu Rwanda kuko biyifasha kwiyubaka.
Bityo Umutwe wa politik P.S.P rikaba rikomeje gushimira Leta y’Ubumwe bw’Abanyarwanda igena iyi nkunga kuko aringombwa cyane mu kwiyubaka kw’Imitwe ya politiki.
Soma raporo yose:


text:
Nyarutarama yari ikwiye kwitirirwa Nyakwigendera Emmanuel Gapyisi
Nari nabasezeranyije kubagezaho amateka ya Nyarutarama. Nyarutarama yogezwa nk’agahebuzo kakozwe nyuma ya 1994, Nyarutarama agashya ka FPR, Nyarutarama bamwe bakeka ko ari iyabo gusa. Nyamara iyo Nyarutarama ni umushinga wa Emmanuel Gapyisi (wari secrétaire général muri MINITRAP), ni n’umuganda w’abakozi bose ba Leta ba Kigali ba mbere ya 1990, ku mwihariko ni Ishema ry’abakozi ba MINITRAP na ELECTROGAZ.
Igishanga cya Nyarutarama twaragitangatanze, tukirwaniramo n’inzoka z’ubwoko bwose harimo impiri za karahabutaka maze turagitunganya koko ku buryo bushimishije. Ni igikorwa cyerekana ukuntu umuganda uhuza Abanyarwanda mu byishimo byo kwifasha mbere yo kwaka imfashanyo zo mu mahanga. Muri Kigali, muri Capitale yacu (sic!), nyuma y’umuhanda “Boulevard Umuganda” (niba ukitwa gutyo si namenya!), igikorwa cya Nyarutarama ni cyo gikorwa cy’igenzi umuganda watugejejeho kugeza nanubu.
Ubundi mu bindi bihugu byibuka Intwari zose bitavanguye, icyo gikorwa gikwiriye kwitirirwa Emmanuel Gapyisi maze NYARUTARAMA noneho koko igahindura izina ikitwa GAPYISI. Ngiyo indi nzira yo guhuza Abanyarwanda b’ibihe byose, nguko gushima ibikorwa by’ingenzi no gushimira abakozi ba Leta batubangirije, bitanze ngo uru Rwanda tubona ubu rube rufite isura iteje ubwuzu. Kigali rero ntiyikoze umunsi umwe (comme Rome ne s’est pas fait en un jour), Kigali ntiyakozwe n’umuntu umwe, Kigali si iya Kayibanda, si niya Habyarimana, kuyitirira Kagame ni ugufobya amateka y’Urwanda ukima Abanyarwanda agaciro kabo. Kigali ni iyanyu, Kigali ni iyacu, Kigali ni iyacu Abanyarwanda twese! Tureke kuvangura, ntaho twaba tugana. Nta gihugu kitagira amateka yaba meza cyangwa mabi, icya ngombwa ni uko tuyafatanya nta gushyira ibyiza kuri bamwe n’ibibi ku bandi.
Ni iki rero cyo kunenga kuri Nyarutarama yagombye kwitirwa Gapyisi, usibye ko uko narinzi iriya mfura atari kwemera. Nyarutarama abavuye mu buhungiro, ariko nabo b’abanyarwanda, bayishotsemo ituzuye maze umushinga wa Gapyisi baba barawujambije ku buryo budasubirwaho. Muti gute?
Iyo murebye neza ubu Nyarutarama yubatse nka “gereza VIP” ku kirwa kiri hagati y’imihanda ibiri gusa (cyakora aha hoze ikigo cy’abasirikare b’Ababiligi harimo akandi gahanda gato ariko ni ako gusa). Si ko byari biteganyijwe kuko ubundi MINITRAP (urbanisme na nouvelles voiries urbaines) yagombye kuba yarashyizemo ibibanza bikase neza n’imihanda mishya minini. Ibyo byari gukorwa muri 1991 na 1992, Inkotanyi zitera muri 1990 maze imishinga hafi ya yose irahagara. Cyakora hari ibikorwa remezo twari twaratangiye gushyiramo, nk’imiyoboro-fatizo y’amashyanyarazi, iy’amazi ndetse niya téléphone.
Uko rero Nyarutarama yibutse ubu inyuranyigeje n’amategeko agenga imyubakire y’imijyi kandi kubikorosa byatwara amafranga menshi cyane. Icyo nakongeraho, abashotse Nyarutarama bagiye bahafata ibibanza busahuzi tudakoze icyo bita “étude d’impact social et environnemental” harimo cyane cyane ukuntu twari kwimura abari bahatuye. Nti bitangaje rero iyo ujya kumva ukumva ubu Président Kagame ategetse (iyo ikibazo kimugezeho) ko abahihaye ibibanza ku ngufu bishyura ba Gakondo bitaba ibyo ayo mazu akaba ayabo.
Ingero ni nyinshi… ni uko abagirira akabanga! Ubundi kandi hari ikiyaga kinini na za plages byagomba gutunganywa ahegereye terrain ya golf. Ntibyakozwe cyangwa byarapfubye. N’ibindi byinshyi cyane…
Bityo utazi umushinga wa Gapyisi yagirango Nyarutarama ni paradis kandi ahubwo ari fiasco. Tujye tuvuga ibyo tuzi, twogeze ibyo twikoreye ariko kandi tunamamaza ukuri.
Reka ndagize iyi nkuru (itaza gushimisha benshi), nshimira équipe yaba ingénieurs “soviets” bo muri MINITRAP twari tufatanyije mu gushyira mu bikorwa umushinga wa Nyarutarama barimo Martin Ndikumana (chef de division “urbanisme”), Évariste Karekezi (chef de division “nouvelles voiries”), Charles Uramutse (directeur de l’hydraulique urbaine), naho jye nkaba nari chef de division “production et transport d’électricité”. Sinareka kandi kuvuga abari badukuriye mu rwego rwo hejuru mu guhuza ibikorwa bya politiques na stratégies sectorielles, ari bo : Félicien Libanje (directeur général de l’urbanisme et des bâtiments civils), Alphonse Ntirivamunda (directeur général des ponts et chaussés), Télesphore Bizimungu (directeur général de l’eau) na Marcel Nsabimana (directeur général de l’énergie)


text:
Urubyiruko rwitabiriye ibiganiro bitangwa mu cyunamo cyo kwibuka Jenoside yakorewe Abatutsi, rugaragaza amatsiko yo kumenya ukuri ku byabaye, kuko ababyeyi babibahisha.
Urubyiruko rwitabiriye ibiganiro bitangwa mu cyunamo cyo kwibuka Jenoside yakorewe Abatutsi, rugaragaza amatsiko yo kumenya ukuri ku byabaye, kuko ababyeyi babibahisha.
Tariki 9/04/ 2016, Mu kiganiro ku mateka y’ingengabitekerezo ya Jenoside cyatanzwe n’umuyobozi w’akarere ka Kamonyi, Udahemuka Aimable, mu Kagari ka Ruyenzi, mu Murenge wa Runda, bamwe mu rubyiruko bagaragaje ko badasobanukiwe n’uburyo amacakubiri yabibwe mu banyarwanda.
Ndayisaba Aaron, w’imyaka 28, ngo mu gihe cya Jenoside yashyamiranye n’umubyeyi we wari wahishe Abatutsi bane bari bahungiye iwabo, amubaza impamvu abo bantu baje kuba iwabo.
Icyo gihe ngo yinubiraga abo bantu ko babarira ibiryo, ariko umubyeyi aho kumusobanurira impamvu, akamugaburira byinshi ari nako amwiyama kugira uwo abwira ko iwabo bahishe abantu.
Amatsiko y’uyu mwana yakomeje na nyuma ya jenoside, ariko umubyeyi we ntiyamusobanurira bigera ubwo agace akomokamo kibasirwa n’abacengezi nabo bashyiraga imbere ivanguramoko.
Ashima Leta y’ubumwe yashyizeho gahunda ya “Ndi Umunyarwanda” kuko yafashije urubyiruko kwibona mu ndorerwamo imwe y’ubunyarwanda.
Ati “ Ariko ababyeyi nabo babigizemo uruhare bagafasha Leta bakigisha abana babo ibizabagirira akamaro, kurusha ibidutsindagiramo amacakubiri byadufasha natwe tukazaraga abana bacu u Rwanda rwiza kandi bakibonamo ubunyarwanda kurusha uko bakwibonamo amoko”.
Ngo hari n’abaganiriza abana babo ariko amateka bakayagoreka. Ruganinka Gerard w’imyaka 22, asaba ababyeyi kwirinda biganisha ku macakubiri kuko iri imwe mu ngambwa zizatuma ingengabitekerezo ya jenoside iranduka. Aragira ati “Toza umwana inzira anyuramo, azarinda akura anayisaziremo”.
Mu bibazo bitandatu byatanzwe, bine byabajijwe n’urubyiruko . Umuyobozi w’akarere, Udahemuka Aimable, ahamya ko inyota bagaragaza yo kumenya ukuri mateka y’u Rwanda, ari ikimenyetso cy’uko ababyeyi batabayababwira; hakaba hariho ingamba zo kubasobanurira.
Yagize ati “Turateganya ko twazaganira n’inzego zitandukanye harimo Itorero ry’igihugu na Minisiteri y’umuco na siporo ku buryo ibi biganiro byakomeza kwigishwa bikanyuzwa mu mashuri no mu bindi bigo bihuriramo abantu benshi”.
Source/Gakondo
Bronze


text:
Adepr Sejemu : indrwara zirakira , abaruhije n’ imitwaro ikabavaho , abafite amasezerano akuzura mu masengesho y’ icyumba cyo ku wa mbere
Yanditswe na Imanishimwe Dieudonne August 31, 2017
Ku itorero ry’ ADEPR Paruwasi ya Sejemu mu cyumba cy’ amasengesho cyaho Imana ikomeje kwitamurura mu buryo budanzwe , aho indrwara zikira , ibimuga bikagenda , ibimitwaro ibaruhije ikabavaho bagatahana […]
Ku itorero ry’ ADEPR Paruwasi ya Sejemu mu cyumba cy’ amasengesho cyaho Imana ikomeje kwitamurura mu buryo budanzwe , aho indrwara zikira , ibimuga bikagenda , ibimitwaro ibaruhije ikabavaho bagatahana amasezerano mashya maze icyubahiro cy’ Imana kikazamurwa .
Ku itorero ry’ ADEPR Paruwasi ya Sejemu mu cyumba cy’ amasengesho giterana buri wa mbere cyantangijwe na Mwalimu Mucyeshimana Edithe hamwe n’ Itsinda ry’ abanyamasengesho rizwi kw’ izina ry’ Abatoni hateraniramo ingeri zitandukanye z’ abakristo bavuye mu matorero atandukanye nka Retoration church , Zion Temple EEAR , n’ abayisilamu …… bafite intego imwe yo kwegera Imana bayisenga banayikoreza imitwaro iruhije ubuzima bwabo ngo Imana ibagirire neza
Ubwo Ikinyamakuru IBYIRINGIRO.RW cyasuraga iki cymba cy’ amasengesho giherere kuri ADEPR Gikondo Sejemu kuri uyu wambere dore uko twasanze bimeze :
Guhera isaa Moya( 7h00) abakristo baba bari kwijira aho amasengesho abera bagatangira basenga binginga Imana , aho uwazanye ibyifuzo bitandukanye imbere y’Imana bazenguruka inshuro zirindrwi aho icyumba kibera bereka Imana ibyifuza byabo .
basoza uwo mwanya hagakurikiraho akanya ko gusengera ibyifuzo bitandukanya byumwihariko kakaba ari akanya ko gusengera abarywayi no kwatura ibyaha , kugeza Isaha y’ isaa sita 12h 00,Guhere isaa sita hakurikoraho ku gukurikira ijambo ry’ Imana no kuramya no guhimbaza Imana .
ubwo twahageraga kuri uyu wambere tariki ya 28 Kanama 2017 muri iki cyumba twasanganijwe no gukora kw’Imana mu buryo budasanzwe , aho Imana yavuzeko ikijije umwana w’ Umukowa wiga muri Kaminuza yigisha ibijyanye no gucunga imari, Imana imukiza imbaraga z’ amarozi zamugendagaho hari n’ uwo Imana yakijije indrwara yo munda ikomeye yari butume atazabyara neza, …….
Hari kandi amashimwe ahatangirwa n’ abo Imana yagiriye neza kubyifuzo bazanye imbere y’ Imana muri iki cyuma aho hari umubyeyi washimye Imana ko yamukijije indrwara ya Kenseri yararwaye …..
Nyuma yo kwibonera ibyo Imana ikorera muri iki cyumba cy’ amasengesho cya Gikondo Sejemu twegereye Mwalimu Mucyeshimana Edithe uyobora iki cymba agira :” iki cyumba cy’ amasengesho cyaha kuri adepr Sejemu giterana ku wambere kimaze umwaka umwe gitangiye tubonye Imana yitamurura mu buryo budasanzwe aho indrwara zikira , ibimuga bigahaguruka , abafite imitwaro ibaruhije ikabavaho na bantu benshi bakarushaho guhindukirira Imana bakira yesu nkumwami n’ umukiza wabo
Yakomeje adutangariza ko iki cyumba kigamije kubwiriza abantu kureka ibyaha no kuzana benshi kuri krito , kandi ko iki cyumba atari nka byabindi yumva hanze aha baba bavuga ngo nibaze babarambikeho ]ikiganza gishyushye] ahubwo ari icyumba cy’ amasengesho kibafasha kwegera Imana byimbitse no kwiga kumaramaza bakareka ibyaha
Iki cyuma cy’ amasengesho bateranira kuri ADEPR Paruwasi ya Sejemu gitangiraguhera isaa Moya zamugitondo ( 7H00) kugeza 17h 00 z’ umugoroba kikaba gifite intego yo gufasha imitima mu by’ umwuka n’ ibyumubiri
IBYIRINGIRO.RW


text:
Abatunze imbwa baributswa gufata ingamba zo kuzirinda kuzerera ku gasozi kugira ngo hirindwe kuba hagira umuntu cyangwa itungo zirya, ndetse no kuba zabangamira ituze rya rubanda mu buryo bumwe cyangwa ubundi.
Ubu butumwa butanzwe na Polisi y’u Rwanda nyuma y’aho bigaragariye ko hari imbwa zikomeje kugaragara zizerera ku gasozi aho ziteza ibibazo bitandukanye.
Urugero ni urwo mu Karere ka Kamonyi aho ku tariki 7 Ukuboza 2017 imbwa zariye ihene eshanu z’umuturage utuye mu Kagali ka Buramba, mu Murenge wa Kabacuzi, ebyiri muri zo zikaba zarapfuye.
Umuvugizi wa Polisi mu Ntara y’Amajyepfo, Inspector of Police (IP) Emmanuel Kayigi yavuze ko Polisi mu Karere ka Kamonyi irimo gufatanya n’inzego z’ibanze gukemura icyo kibazo cy’imbwa zizerera ku gasozi ziteza bene ibyo bibazo.
Yagize ati,”Abatunze imbwa baributswa ko bagomba kuzirinda kurenga aho zigomba kuba ziri (mu ngo n’ahandi) mu rwego rwo kwirinda ko zajya ku gasozi zikaba zarya abantu n’amatungo. Imbwa ni iy’umuntu ku giti cye cyangwa iy’umuryango; si iy’umudugudu. Niba uyitunze, kora uko ushoboye ye kubangamira ituze ry’abandi.”
Yibukije ko imbwa igomba kwambikwa umushumi ufungirwaho umudari ufite inomero, kandi ko umuntu wese uyitunze agomba kuyikingiza indwara y’ibisazi rimwe buri mwaka nk’uko biteganywa n’Iteka rya Minisitiri w’Ubuhinzi n’Ubworozi No 009/11.30 ryo ku wa 18/11/2010 ryerekeye izerera ry’amatungo n’izindi nyamaswa zororerwa mu rugo, umutwe waryo wa gatatu, ingingo ya 7.
Iri teka rivuka ko mu mijyi, mu nsisiro no mu midugudu, umuntu wese utunze imbwa agomba kubimenyesha Ubuyobozi bwa Polisi bumwegereye cyangwa Umunyamabanga Nshingwabikorwa w’Umurenge w’aho atuye.
Ingingo yaryo 8 yerekeye amafaranga acibwa ku izerera ry’imbwa ivuga ko mu mijyi ibyemezo byo ku ngingo ya 4 n’iya 5 z’iri teka bikurikizwa ku mbwa zifashwe zizerera uretse ibyerekeye amafaranga ibihumbi bitanu (5.000 Frw) ku munsi yo kuzirinda no kuzigaburira.
Ingingo ya 9 y’iri teka ivuga ko imbwa zizerera zitagira ba nyirazo zicwa n’inzego z’ubuvuzi bw’amatungo bubifashijwemo n’inzego za Polisi aho zigaragariye hose.
IP Kayigi yibukije abatembereza imbwa ko bagomba kuzambika umukandara wabugenewe mu ijozi, kandi ko bagomba kuba bawufashe , ndetse ko igihe bazitembereza bakwiriye kuba bafite icyangombwa cyerekana ko zakingiwe, kandi ko uzitembereza agomba kuba ari umuntu mukuru ushoboye kuzitaho kugira ngo zidateza ingorane aho azicisha.


text:
ISOMO RYA MBERE
Igitabo cy’Ibyakozwe n’Intumwa (Intu 2, 14a.36-41)
Ku munsi wa Pentekositi, 14Petero ahagararanye na ba Cumi n’umwe arangurura ijwi agira ati 36«lnzu yose ya Israheli nimenye idashidikanya ko uwo Yezu mwabambye, Imana yamugize Umutegetsi n’Umukiza.» 37Ngo bumve ayo magambo barakangarana, babaza Petero n’izindi Ntumwa bati «Bavandimwe, dukore iki ?» 38Petero arabasubiza ati “Nimwisubireho, buri muntu muri mwe abatizwe mu izina rya Yezu Kristu kugira ngo ababarirwe ibyaha bye, kandi muhabwe ingabire ya Roho Mutagatifu. 39Kuko Isezerano ari mwe ryagenewe kimwe n’abana banyu ndetse n’abari kure bose, n’abandi batabarika uko Nyagasani Imana yacu azabihamagarira.” 40Ababwira n’andi magambo menshi yo kubemeza no kubakomeza agira ati «Nimwirokore, mwitandukanye n’abantu bayobye.» 41Nuko abemeye izo nyigisho barabatizwa, uwo munsi biyongeraho abantu bagera ku bihumbi bitatu.
ZABURI (Zab 23 (22), l-2a, 2b-3, 4, 5, 6)
Inyik/ Uhoraho ni we mushumba wanjye, nta cyo nzabura !
Uhoraho ni we mushumba wanjye,
nta cyo nzabura !
Andagira mu rwuri rutoshye.
Anshora ku mariba y’amazi afutse,
maze akankomeza umutima.
Anyobora inzira y’ubutungane,
Abigiriye kubahiriza izina rye.
N’aho nanyura mu manga yijimye,
nta cyankura umutima kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
Mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
abe ari ho nibera iminsi yose.
ISOMO RYA KABIRI
Ibaruwa ya mbere ya Mutagatifu Petero Intumwa (1Pet 2, 20b-25)
Bavandimwe, 20niba mwiyumanganyije imibabaro mwatewe n’icyiza mwakoze, ngiyo ingabire mu maso y’lmana. 21Nuko rero, icyo ni cyo mwahamagariwe kuko na Kristu yababaye ku mpamvu yanyu, akabasigira urugero kugira ngo mukurikize inzira ye : 22We utigeze akora icyaha kandi akaba atarigeze avuga ibinyoma ; 23agatukwa ariko ntasubize igitutsi, mu bubabare bwe ntagire uwo akangara ahubwo akiragiza umucamanza w’intabera; 24We wajyanye ibyaha byacu mu mubiri we bwite ku musaraba, kugira ngo nitumara gupfa ku byaha tubeho mu butungane. Ni We nyir’ibikomere byabakijije. 25Koko rero mwari mumeze nk’intama zatatanye, none ubu ngubu mwagarukiye umushumba n’umurinzi wanyu.
IBANGONDIRIMBO RIBANZIRIZA IVANJILI (Yh 10, 14-15)
Alleluya Alleluya.
Yezu ni umushumba mwiza,
amenya intama ze, na zo zikamumenya :
yemeye guhara ubugingo bwe, abutangira intama ze.
Alleluya.
IVANJILI
+ Yohani (Yh 10, 1-10)
Muri icyo gihe Yezu abwira Abafarizayi ati 1«Ndababwira ukuri koko: umuntu utinjirira mu irembo ry’urugo rw’intama, ahubwo akuririra ahandi aba ari umujura n’igisambo. 2Unyura mu irembo we aba ari umushumba w’intama. 3Uwugarira irembo aramwugururira, n’intama zikumva ijwi rye maze agahamagara intama ze mu mazina yazo, nuko akazahura. 4Intama ze zose iyo amaze kuzikura mu rugo azijya imbere zikamukurikira, kuko ziba zisanzwe zizi ijwi rye. 5Ntizikurikira uw’ahandi, ahubwo ziramuhunga kuko ziba zitazi ijwi ry’ab’ahandi.» 6Yezu yabahaye icyo kigereranyo, ariko bo ntibamenya icyo yashakaga kubabwira.
7Nuko Yezu ati «Ndababwira ukuri koko : ni jye rembo ry’intama. 8Abandi bose baje mbere yanjye ni abajura n’ibisambo, n’intama zanze kubumva. 9Ni jye rembo ; uzanyuraho yinjira azakizwa, azishyira yizane kandi abone urwuri. 10Umujura agenzwa no kwiba, no kwica, no kurimbura. Jye rero nazanywe no kugira ngo intama zigire ubugingo, kandi zibugire busagambye.»


text:
Ababyinnyi, abaririmbyi bakaba n’abahanzi b’indirimbo zaririmbiwe Imana bihurije mu itsinda bise ‘Sawuti Band’ bazamukanye intego yo guhindura imyitwarire y’urubyiruko bahereye ku banyeshuri biga mu mashuri yisumbuye hirya no hino mu Rwanda.
Sawuti Band ni itsinda rigizwe n’abantu bane bakora ibihangano byahimbiwe guhimbaza Imana ndetse bakanabyina umuziki wacurangiwe guhimbaza Imana.
Abagize iri tsinda ni Cyuzuzo Patrick, Uwimana Louise, Niyonzima Vianney, Uwimana Jeannette hakiyongeraho n’abacuranzi bajya babafasha mu bikorwa by’umuziki bo ku itorero rya Light Chuch ribarizwa i Kabuga ari na ho iri tsinda ribarizwa.
Mu gihe kingana n’umwaka bamaze bakora ibikorwa byabo bamaze gukora indirimbo ebyiri (2) z’amajwi (Uri Imana na Mwami ndaje) bakaba banafite indirimbo zanditse zigera kuri esheshatu na zo bakaba biteguye kuzishyira ahagaragara mu gihe cya vuba dore ko n’itorero ryabo rifite gahunda yo gufungura sitidiyo itunganya ibihangano byahimbiwe guhimbaza Imana.
Abagize Sawuti Band bamenyaniye mu yindi Korali yitwaga Asante Choir ari nayo bigiyemo ibijyanye no kubyina indirimbo zahimbiwe Imana ndetse batangira no kujya bajya kubyina ahantu hatandukanye ari na bwo haje kuza igitekerezo cyo gukora itsinda baryita ‘Sawuti Band.’
Iri tsinda, riherutse gukorera igitaramo i Kabuga ku itariki 10 Ukuboza 2017 bishimira uburyo cyitabiriwe dore ko abasaga 300 bari baje kumva ubutumwa bwahatambukiye.
Mu gihe bamaze bakora bitabiriye ibitaramo bitandukanye by’abahanzi batandukanye bamamaye mu njyana zihimbaza Imana.
Mu byo bitabiriye harimo ibitaramo bibiri bya Cubaka Justin n’icyateguwe na Light Church kigatumirwamo Iyamuremye Serge ndetse biteguye no kwitabira ibindi bitaramo batumiwemo mu minsi iri imbere.
Bazamukanye intego yo guhindura urubyiruko bahereye ku bo mu mashuri yisumbuye
Patrick Cyuzuzo, umwe mubagize Sawuti Band yatubwiye ko abagize iri tsinda bafite gahunda yo guhindura urubyiruko bahereye ku biga mu mashuri yisumbuye bakoresheje kuvuga ubutumwa bwiza bw’Imana mu ndirimbo, ariko ngo banafite intego yo kumenyekana ku ruhando mpuzamahanga.
Ati: “Turashaka ko Sawuti Band iba mpuzamahanga, ntitwifuza ko imenyekana mu Rwanda gusa, turashaka kwamamaza ubutumwa bw’Imana abantu bo hirya no hino ku isi bakabusobanukirwa, turifuza ko urubyiruko bagenzi bacu biga mu bigo by’amashuri yisumbuye babasha gusobanukirwa ubutumwa bwiza binyuze mu bihangano byacu bagahinduka.”
“Urubyiruko rw’iki gihe cyane cyane abiga mu mashuri yisumbuye usanga badashaka gukurikirana umuziki waririmbiwe Imana kandi ukanasanga batitabira kwinjira mu murimo w’Imana, turashaka rero kwereka urubyiruko bagenzi bacu ko abantu b’urubyiruko nkatwe bishoboka ko natwe twiyegurira umurimo w’Imana.”
Cyuzuzo yavuze ko muri uyu mwaka bateganya gutegura ibitaramo bitandukanye bazakorera mu mashuri yisumbuye atandukanye bigamije kubabwiriza ubutumwa bwiza bwo kubahindura abana b’Imana.
Nubwo bazibanda ku rubyiruko, aba bahanzi bazajya banakora indirimbo zifasha n’abandi bantu bakuze guhumurizwa no kwegera Yesu mu buzima bwa buri munsi ndetse barateganya no kujya bajya gukorera ibitaramo mu matorero atandukanye.
Abagize iri tsinda bose biga mu mashuri yisumbuye bakaba bagiye kujya mu mwaka wa gatanu, nubwo amasomo aba ataboroheye, Cyuzuzo yatubwiye ko babasha kwiha gahunda y’ibyo bakora mu murimo w’Imana kandi n’amasomo bakayakurikirana.


text:
Birakwiyeko Imyuga yakwiyongera kuko urubyiruko rurihanze aha ruri gupfa ubusa naho Muzehe wacu tumurinyuma.
Yewee, Muzi Kubeshya. Ubwo Murabona Turabo Kwerekwa Ibitanda? Ko Mutavuzese Naho Mwe Muryama?
None ahandi yize ntiyaryamaga????kuki ibyo yaryamagaho mutabitwereka niba ari ingirakamaro?cg mwavuze ibyo mwandika.Muzatwereke naho yakandagiraga cg isahani yariragaho.
Yemwe mwabuze Amakuru pe
Ubu se muvuze iki?
Abanyarwanda dukeneye iterambere rirambye ayamafaranga yashyirwa mungengo y’imari akazifashishwa mukuremera akazi gashya abashomeri cg mukongera umubare wamashuri y’imyuga ahagije muturere twose tw’urwanda maze urubyiruko rukabona uko rwihangira imirimo rufite ubumenyi,naho muzehe yigumireho kuko dukeneyeko azasoza ibyo yatangiye byose maze tukabona result zinogeye buri muturarwanda,ese natwe twaba nga Prezida numvako yakoresheje umugati wamavukoye wagaciro gasumba iby’abaturagihugu be bose barikurya kd inzara ivuza ubuhuha mugihugu cye? murakoze.


text:
Sena y’u Rwanda irasaba ko mu ivugururwa ry’Itegeko Ngenga rigenga imiterere n’imikorere ya Sena hashyirwamo itegeko ryihariye rigena uko Sena imenya kandi ikagenzura ibikorwa bya Guverinoma hashingiwe ku nshingano zayo.
Uyu ni umwe mu myanzuro icyenda yafatiwe mu mwiherero w’iminsi itatu abasenateri bari barimo kuva ku itariki ya 24 kugeza ku ya 26 Gicurasi 2016.
Uyu mwiherero wari ugamije kungurana ibitekerezo hagati y’Abasenateri ku nshingano Sena isabwa gushyira mu bikorwa hashingiwe ku Itegeko Nshinga rya Repubulika y’u Rwanda ryo mu 2003 ryavuguruwe mu 2015.
Ubwo yasozaga uyu mwiherero, kuri uyu wa 26 Gicurasi 2016, Perezida wa Sena, Bernard Makuza yabwiye itangazamakuru ko iri tekegeko rigena uko Sena igenzura Guverinoma risanzweho ariko ko bifuza ko ryanozwa, kuko ririmo bimwe bikeneye kugororwa.
Aha yavuze ko hari ibitekerezo bishya bifuza ko byakwinjizwa muri iri tegeko.
Yagize ati “Itegeko ryo kugenzura ibikorwa bya Guverinoma ririho, ariko buri gihe iyo umukoresha ikintu hari ubwo nawe wenda haba harimo ibintu bitanoze wabashije kubona wenda kubera kurikoresha, ibyo nibyo twifuza ko byagenda bikosorwa aho tubona byadufasha kurushaho kuzuza izo nshingano zo kugenzura niho twagiye dukosora.”
Yongeraho ati “Ni ibitekerezo byo kugira ngo ibifite intege nkeya n’ibyo twabonye bitanoze bibe byakosorwa naho ubundi ryari ririho n’ubu ngubu ari twebwe, ari umutwe w’abadepite tugenzura Guverinoma ariko noneho icyo twagarutseho natwe ubwacu ni uburyo tubikora twebwe nka Sena tuzabikora dute? Bishingiye no kuri za nshingano tugiye gushyiraho z’umwihariko z’amahame remezo, ibyo nibyo dushaka kugira ngo tugorore, naho ubundi itegeko ryo ryari ririho ibitekerezo nibyakirwa bizinjizwamo.”
Ubusanzwe Itegeko Ngenga No 03/2005 ryo ku wa 25/02/2005 niryo rigena uburyo Inteko Ishinga Amategeko imenya kandi ikagenzura ibikorwa bya Guverinoma.
Muri uyu mwiherero, abasenateri bemeje inyandiko zose zijyanye no kuvugurura iyi mikorere ya Sena (umushinga w’Itegeko Ngenga rigena imikorere ya Sena n’ibitekerezo bya Sena ku byerekeye ivugururwa ry’Itegeko Ngenga rigena uburyo Inteko Ishinga Amategeko imenya kandi ikagenzura ibikorwa bya Guverinoma).
Izindi ngingo zikomeye zigiwe muri uyu mwiherero:
Uretse iki, muri uyu mwiherero abasenateri babifashijwemo na Visi Perezida wa Sena, Fatou Harerimana, barebeye hamwe ibyagezweho na Sena mu myaka ine ishize (2011-2015) .
Aha Perezida wa Sena, Makuza, yavuze ko bishimiye ko hari byinshi byagezweho na Sena muri manda yayo ya kabiri (kuva mu 2011 kugera mu 2015), cyane cyane ku bijyanye n’impinduka zabaye mu mikorere ya Sena n’uburyo yakomeje gushakira umuti inzitizi yagiye ihura na zo mu mikorere yayo ya buri munsi.
Makuza yanavuze ko abasenateri bunguranye ibitekerezo ku ngingo ikomeye ijyanye no kwibutswa impamvu zatumye Sena ijyaho, basesengura inshingano zayo n’uburyo zigomba gushyirwa mu bikorwa nyuma y’ivugururwa ry’Itegeko Nshinga ryo mu 2003 ryavuguruwe mu 2015.
Kuri iki, Makuza yabwiye Itangazamakuru ati “twabanje kwibaza turanisubiza impamvu Sena yagiyeho.”
Ati “Igisubizo twagisanze mu itegeko nshinga, tugisanga mu mahame remezo Abanyarwanda bashyizeho bati ‘turayabashinze muyakurikirane.’”
Sena kandi yiyemeje kunoza imicungire y’abakozi bayo bagahabwa amahugurwa mu rwego rwo kubongerera ubushobozi (capacity building) no kubaha ibyangombwa bituma badahora bifuza gushakisha akazi mu zindi nzego (retention mechanism).
Abasenateri kandi bashimangiye ko ibikorwa byose bya Sena bigomba gushingira ku iyubahirizwa ry’amahame remezo akubiye mu ngingo ya 10 y’Itegeko Nshinga.
Biyemeje ko bagomba gushingira no kuri gahunda ngenderwaho z’iterambere zirimo Icyerekezo 2020, Gahunda y’Imbaturabukungu ya 2 (EDPRS II), Gahunda y’imbaturabukungu y’imyaka irindwi, Intego z’Iterambere Rirambye (SDGs), hatekerezwa kandi ku Cyerekezo 2020-2050.
Bemeje umushinga w’Iteganyabikorwa ry’igihe giciriritse n’ikigufi (Strategic plan, 2016-2021 na Action plan 2016-2017).
Bafashe umwanzuro wo kwinjiza mu iteganyabikorwa ry’Inteko Ishinga Amategeko ibijyanye n’imicungire ya Radio Rwanda/Inteko ku bufatanye na MINALOC na RBA.
Banafashe kandi umwanzuro wo kongera imbaraga mu gushakisha amakuru ku bayobozi bemezwa na Sena mu rwego rwo gushimangira ko abayobozi bajya mu myanya hashingiwe ku mahame remezo.
Uyu mwiherero wari ufite insanganyamatsiko igira iti ‘Kurebera hamwe no kungurana ibitekerezo hagati y’Abasenateri ku cyerekezo gikwiye cyafatwa hashingiwe ku nshingano Sena ihabwa n’Itegeko Nshinga rya Repubulika y’u Rwanda ryo mu 2003 ryavuguruwe mu 2015’.
Ni umwiherero wa gatatu w’Abasenateri ubayeho.


text:
Hashyizweho ubwishingizi bw’ibigenerwa umugore uri mu kiruhuko cyo kubyara kugira ngo bugoboke umukozi w’umugore wafashe ikiruhuko ku mpamvu zo gutwita, kubyara no kugira ngo abashe kwita ku mwana wavutse.
Ubu bwishingizi bwashyizweho hashingiwe ku itegeko No003/2016 ryo ku wa 30 Werurwe 2016, rishyiraho rikanagena imitunganyirize y’ubwishingizi bw’ibigenerwa umugore uri mu kiruhuko cyo kubyara, ryasohotse mu Igazeti ya Leta nomero idasanzwe yo ku wa 20 Mata 2016.
Hanashingiwe kandi no ku iteka rya Minisitiri No 007/16/10/TC ryo ku wa 28 Ukwakira 2016 ryerekeye umugore uri mu kiruhuko cyo kubyara, ryasohotse mu igazeti ya Leta yo ku wa 31 Ukwakira 2016.ubwo bwishingizi bwatangiranye n’ugushyingo 2016.
Ikigo cy’Ubwishingizi mu Rwanda (RSSB) mu itangazo rigenewe abanyamakuru ryatanzwe hagaragaramo ko ubwishingizi bw’ibigenerwa umugore uri mu kiruhuko cyo kubyara ari ishami rishya ry’ubwiteganyirize ryashyizweho na Guverinoma y’ u Rwanda mu rwego rwo guha umugore n’umwana ubushobozi bwo kugira ngo atore intege zihagije no gukurirwaho imbogamizi zose umubyeyi ahura na zo mu guteza imbere igihugu.
Ubu bwishingizi buzafasha umugore wabyaye kutongera kugira ikibazo cyo guhitamo gufata ikiruhuko cy’ibyumweru 12 yigomwa 80% by’umushahara we cyangwa kugaruka nyuma y’ibyumweru 6 kugira ngo abashe gufata umushahara we wose.
Ubu bwishingizi buteganya ko umugore aruhuka ibyumweru 12 kandi ahembwa umushahara we wose ungana n’umushahara we wa nyuma watanzweho umusanzu. RSSB yishingira ibyumweru bitandatu bya nyuma by’ikiruhuko cyo kubyara bitangirana n’icyumweru cya karindwi, umukoresha akishyura umushahara w’ibyumweru bitandatu bibanza.
Buri mugore wafashe ikiruhuko kandi watanze imisanzu byibura ukwezi kumwe mbere yo gutangira ikiruhuko, yemerewe ibigenerwa umugore uri mu kiruhuko cyo kubyara.
Igikorwa iyo umugore yongerewe ikiruhuko
Ikindi ni uko hashingiwe ku ngingo ya 12 y’itegeko ryavuzwe haruguru, mu gihe umugore yagize ingorane mu kubyara zemejwe na muganga zituma yongererwa ikiruhuko cyo kubyara, akomeza guhabwa amafaranga mu gihe cy’inyongera kitarenze ukwezi kumwe.
Umusanzu w’ukwezi kw’ibigenerwa umugore uri mu kiruhuko cyo kubyara ungana na 0,6% by’umushahara ubarirwaho umusanzu. Umugabane w’umukoresha kimwe n’uw’umukozi ni 0,3%.
Imisanzu itangwa n’abakozi bose bakorera mu Rwanda (abagabo n’abagore) n’abakoresha bose; inzego za Leta n’iz’abikorera.
Imisanzu y’ubwishingizi bw’ibigenerwa umugore uri mu kiruhuko cyo kubyara ibarwa hashingiwe ku mushahara mbumbe w’umukozi (hakuweho amafaranga y’urugendo n’amafaranga atangwa ku mukozi bamuriha ayo yatanze ku byo yemerewe ku kazi) kandi nk’uko bigaragara mu ngingo ya 9 ya ririya tegeko ryavuzwe haruguru, ikishyurwa n’umukoresha bitarenze tariki ya 15 y’ukwezi gukurikira ukwishyurirwa umusanzu nk’uko bikorwa ku yindi misanzu y’ubwiteganyirize itangwa mu kigo cya RSSB.
Mu rwego rwo koroshya uburyo umugore wabyaye ahabwa ibyo agenerwa n’amategeko, umukoresha akomeza kumwishyura umushahara wose w’ibyumweru 12, agasubizwa na RSSB amafaranga y’ibyumweru bitandatu bya nyuma, mu gihe kitarenze iminsi 30 kibarwa uhereye igihe yantangiye inyandiko isaba kuyasubizwa.


text:
Minisiteri y’Ubucuruzi, Inganda n’Ibikorwa by’Umuryango wa Afurika y’Iburasirazuba(MINEACOM) yamuritse raporo ku isuzuma yakoze ku bibazo biri mu makusanyirizo y’ibirayi byanatumye ahagarara mu Turere twa Burera, Musanze, Nyabihu na Rubavu; uturere tuzwiho kuba turi ku isonga mu kweza ibirayi mu gihugu.
Mu mwaka wa 2015 ni bwo Guverinoma y’u Rwanda yatangije gahunda y’amakusanyirizo y’ibirayi mu turere tubyeza cyane hagamijwe kugira ngo abahinzi b’ibirayi batezwe imbere nabyo ari nako harwanywa akajagari kari mu buhinzi n’ubucuruzi bwabyo.
Cyakora, icyari cyigenderewe hashyirwaho ariya makusanyirizo gisa nk’ikitaragezweho nk’uko bivugwa n’abahinzi b’ibirayi ibintu basobanura bahuza no kuvuga ko ariya makusanyirizo yabibaga aho kubateza imbere.
Mu mpera za Gashyantare 2017, MINEACOM ku bufatanye n’inzego zitandukanye zireberera imibereho myiza y’abaturage zirimo Minisiteri y’Ubuhinzi(MINAGRI), Minisiteri y’Ingabo(MINADEF), Ikigo gishinzwe amakoperative(RCA) n’izindi nzego byashyizeho itsinda ry’abantu 12 rigamije gukurikirana ibibazo biri mu makusanyirizo y’ibirayi, raporo y’ibyabonwe n’iryo tsinda yamurikiwe mu Karere ka Musanze kuri uyu wa Gatanu tariki ya 23 Kamena 2017.
Nk’uko byagaragajwe na MINEACOM, mu makusanyiro y’ibirayi 123 ari mu Turere twa Musanze, Burera, Nyabihu na Ruhavu hasuwemo 99, cyakora ngo yose ahuriye ku kibazo cy’imicungire ijegajega; ibintu bihuzwa no kuba ngo imirimo ahanini ikorwa n’abantu batabifitiye ubushobozi ndetse na ba nyir’ ayo makusanyirizo bakaba ngo ahanini bakora bagamije inyungu zabo bwite.
Raporo ya MINEACOM igaragaza ko mu makusanyirizo yagenzuye 76% acungwa n’abanyamigabane kandi 19% muri bo bakaba nta bumenyi bafite ku gucunga umutungo, ni mu gihe kandi 96% by’ayo makusanyirizo bifite ababaruramutungo barimo gusa 10% bize kamunuza, 60% barangije amashuri yisumbuye naho 21% bo bize ibihabanye n’icungamutungo naho 3% bo ngo nta babaruramutungo bagira.
Hirya y’ibibazo by’imicungire y’amakusanyirizo, raporo ya MINEACOM inerura ko abahinzi b’ibirayi bakorana n’amakusanyirizo bahabwa igiciro gito ugereranyije n’ikigenwa n’itego; ibintu byateye abahinzi benshi gutera umugongo amakusanyirizo.
Mukamurenzi Gaudence, umwe mu bagize itsinda ryagenzuye imikorere y’amakusanyirizo, agira ati “Ikibazo cya mbere cy’ingutu cyari cyaratumye abahinzi batishima ni uko bahabwaga igiciro kiri munsi y’ibyabaga byabazwe; ahenshi bahabwaga amafaranga ari hagati y’ijana n’ijana na mirongo itatu kandi igiciro cyari cyarabazwe cyari amafaranga 145 ku birayi bisanzwe n’amafaranga 155 ku birayi bya Kinigi.”
Akomeza avuga ko mu igenzura basanze hari aho abahinzi b’ibirayi badahita bishyurwa amafaranga mu gihe babigurishije ku makusanyirizo bagasabwa gutegereza kandi amabwiriza agena ko bahita bishyurwa, ati “Ibi byagaragazaga ko abacunga amakusanyirizo batakoreshaga amafaranga yabo kuko uko gutegereza kwavagamo ko babanza kujya kugurisha nabo bamara kwishyurwa bakabona kuza kwishyura abahinzi.”
Ku ruhande rw’abahinzi b’ibirayi bo mu Turere twa: Burera, Musanze, Nyabihu na Rubavu abenshi bahuriza ku kuvuga ko imikorere y’amakusanyirizo y’ibirayi yabaciye intege ndetse batakariza icyizere gahunda y’amakusanyirizo.
Rugema Antoine wo mu Murenge wa Kabatwa mu Karere ka Nyabihu, agira ati “Icyizere cyarayoyotse burundu, ubu aho kugurisha ibirayi ku makusanyirizo turi kwemera tugahendwa n’abamamyi. Mbere twumvaga amakusanyirizo ari meza ariko yaratwibye turayanga twifuza ko Leta yatuba hafi ikanoza iby’amakusanyirizo.”
Abari bashinzwe amakusanyirizo bayagize amaduka yabo
Minisitiri w’Ubucuru, Inganda n’Ibikorwa by’Umuryango wa Afurika y’Iburasirazuba, Kanimba François, yemera ko gahunda y’amakusanyirizo y’ibirayi irimo ‘ibibazo byinshi’ byatewe n’abari bashinzwe kuyacunga; ibintu yemeza ko byanaciye intege abaturage.
Minisitiri Kanimba aganira n’itangazamakuru mu Karere ka Musanze kuri uyu wa 23 Kamena 2017(Ifoto/Umurengezi R)
Kanimba agira ati “Tugitangira abacuruzi hirya no hino bifashishijwe kugira ngo bayacunge[amakusanyirizo], ntabwo bagendeye ku murongo wari warumvikanweho; bayahinduyemo nka butike(boutique) zabo kandi ubundi mu by’ukuri amakusanyirizo ni ay’abahinzi, abayacunga ni serivisi baha abo bahinzi bagahembwa hakurikijwe ukuntu byumvikanweho.”
Akomeza agira ati “Aha rero byazanyemo ibibazo byinshi bituma abaturage bagenda basa nk’abatakaje icyizere kuko hari igihe abo bacungaga amakusanyirizo wasangaga batanafite umutungo uhagije ku buryo abaturage bashoboraga kuzana ibirayi ntibabone amafaranga.”
Cyakora, mu rwego rwo gukemura ibibazo biri mu makusanyirizo y’ibirayi, Minisitiri Kanimba ahamagarira abahinzi kwibumbira mu makoperative kugira ngo bazabashe kuba ari bo begukana ubuyobozi bw’amakusanyirizo ari mu nsisiro zitandukanye batuyemo.
Minisitiri Kanimba avuga kandi ko mu rwego rwo gukosora amakosa yagaragaye mu micungire y’amakusanyirizo, hafashwe umwanzuro wo kwambura ububasha Sosiyete ya RPT(Regional Potato Trading) yari ifite isoko ryo kubikora, maze buhabwa amakoperative y’abahinzi b’ibirayi hamwe na federasiyo yabo.
Twitter: @Umurengezis


text:
By NKAMAZIRETA RUFAGIRI
Akenshi nakenshi nubwo mfite ibinyamakuru bibiri byandika kuri politiki yo mukarere cyane cyane ku Rwanda no ku Burundi sinkunda kwnadika. Ahubwo nkunda guha abandi ijambo bakatubwira ibitekerezo byabo kandi bakatugezaho ibyo batekereza. Nani muri urwo rwego mpora ntumira leta ya FPR ko nayo yajya yandikka ibitekerezo byayo ikabinyuza kubinyamakuru byacu aribyo KIGALI EVENING POST na KARISIMBI NEWSONLINE aho kuvugumya kutwirukaho ngo twandika ibintu bisebya ubutegetsi bw Abatutsi babahotozi. Nanuyu munsi njyewe mwene Rufagiri nongeye gutumira RPF cyane cyane umuvugizi wayo Peter Mahirwe AKA Tom Ndahiro ko bajya batugezaho ibyo batekereza babinyujije kuri iyi email: hagandi77@gmail.com
Mbere tugitangira kwandika abantu baratwikomaga bakavuga ngo duhohotera Abatutsi cg se ngo turabanga nubwo twagumye kubabwira ko atariko biri ko ahubwo twanga FPR. Nibyiza ko kuruyu munsi Abatutsi benshi batakitubona batyo cyane cyane kuva aho Paul Kagame atangiriye kuniga bamwe mubatutsi bakuru umujwigiro uhereye kuri Col. Paul Karegeya, Rwigara Assinapol, na Gen Kayumba Nyamwasa umaze iminsi myinshi ruri kumwigera. Ubu ntashyiti ko Abatutsi besnhi batakibona ko ikibazo atari ibyo twandika ko ahubwo uwo babonaga nk Umwami wabo Paul Kagame ari inzoka mbi ifite ubumara bwica umwana, umukambwe, umukecuru, Umuhutu ndetse n Umututsi.
Uyu munsi sinazinduwe nibyo ahubwo nazinduwe no kubwira Abanyarwanda cyane abahutu ko imyaka 20 ishize bakiri mubitotsi. Igihe kirageze ngo Abana babahutu bavutse mugihe cya FPR ko bafata inzira ya mbere mukwibohoza no kubohoza Abanyarwanda. Uubundi mumateka yu Rwanda ntahantu abantu batsinzwe bigeze kuba aribo bibohoza. Urugero rwiza ni abatutsi bo muri 1959 bamaze gutsindwa bagerageje gutera incuro nyinshi ariko ntacyo byabagejejeho kugeza ubwo batsinzwe Ruhenu bagasubira munkambi zabo za Nakivale bakaryama nkimboro imaze gusohora kugeza ubwo Abana babo balimo Paul Kagame baciye akenge bagahaguruka bakumva ko bagomba gutabara u Rwanda. Uyu munsi nalimo nganira numwana wumunyarwanda utuye mugihugu cya Sierra Leone. Ubwo twavuganaga kuri telefone mugicuku cyuyu munsi yambwiraga arira avuga ngo arambiwe kuba mumahanga ngo none nimubwire inzira imugeza muri FDLR. Mubajije icyo akora muri Sierra Leone ambwirako ari umunyeshuri muri Universite yaho. Igisubuzo namuhaye nuko atagombye guta amasomo ye ngo ajye muri FDLR kuko yagombye gutangirira urugamba aho atuye muri Sierra Leone noneho akazarujyana muri FDLR aruko rumaze gushya. Nuko nkumusore wimyaka 25 yahise ambaza ati ese narwana hano muri Sierra Leone. Namusubijeko Abahutu aho bari hose bagombye kurwana urugamba aho bari nkuko FPR irwanira urugamba rayo ahari hose haba hano mu Rwanda cg se hanze yu Rwanda. Namwe Abahutu aho muri mugomba kurwana biruta ibya FPR aho mugomba gusobanurira abaturanyi banyu ubwicanyi bwa Kagame nurwango ingoma ye ifitiye Abahutu. Mugomba gusobanura uko Abatutsi bahunze Republica na Democracy ngo kuberako batashakaga gutegekwa nabahutu muri 1959. Nabwiye uyu musore ko niba alimo kwiga muri Sierra Leone agomba kuba umunyasiera leoni ariko atibagiwe ko ari umunyarwanda ko nibinashoboka ko yinjira mugisirikali cya Sierra Leone bakahamuhera imyitozo yazagera nyuma akayizana muri FDLR byarushaho kuba byiza aho kugirango aze muri FDLR ubu ntabundi bumenyi afite. yakunze igitekerezo cyane kandi anyizezako agiye gukora kuburyo aho ari hose alimo kurwana urugamba rwurwanda.
Dore icyo abasore babahutu aho bari hose kwisi haba hano mu Rwanda cg se mubihugu by Amahanga. Icyambere nuko mugomba gutinyuka. Maze imyaka 13 mpanganye ningoma ya FPR hano mu Rwanda nandika namagana ubwicanyi bwa FPR. Leta ya FPR yatanze amafranga menshi yo kumenya aho nandikira hano mu Rwanda. Ntibabashije kubigeraho uretse ko ndashidikanya ko umunsi bazabigeraho. Ariko kubohoza igihugu si umukini. Bisaba kumena amaraso. Ikibazo nyamukuru nuko Abahutu batinya kumena amaraso yabo ngo babohoze u Rwanda. Nimutayamena Paul Kagame azagumya kuyabamenera kubuntu. Azagumya kubata mubiyaga nimigezi muhambiriye amaboko inyuma. Niba umututsi ashaka kukwica ntugatege umusaya kuko azawumena wawutega cg utawutega aho mureke akumene ruseke mu rwana ntukamutegere umusaya narimwe. Umusore wumunyarwanda wese yagombye guhora yumvako ntampamvu nimwe yagombye gutuma ayoboka ingoma ya RPF. RPF nishyirahamwe ryabatutsi bishize hamwe bagambiriye kwica abahutu bose abasigaye bakabasubiza mubucakara abasokuruza bacu bari bamazemo imyaka 400. Ndagirango mbibutseko mugomba kuva mumuteto wakuye ababyeyi bacu mugihugu. Ibi sinigeze mbivugaho mbere ariko ukuri nuko IMAPMVU ABAHUTU BATAYE IGIHUGU BAKIRUKANKA ARUKO BATIGEZE BARWANIRIRA UBWIGENGE. IBI BITANDUKANYE NABARUNDI NIYO MPAMVU WABONYE ABARUNDI BATIGEZE BAKANGWA NO GUTUNARA KWA AMERIKA NA KAGAME. KUKO BO BAMENYEREYE ISHYAMBA KANDI BAZI UBURYO RIRYANA. ARIKO IBIHUTU ICYABYO NUK OBITAZI NA GATO UKO KUBURA IGIHUGU BIRYANA KUKO NTIBIGEZE BAGIPFIRA. ABAZUNGU BARAKIZANYE BAKIBATEREKA MU NTOKI NIYO MPAMVU GUTA IGIHUGU NTAKIBAZO BIGEZE BABIBONAMO.....Ese rubyiruko namwe muracyanyabaritse ntimwamaze kwigishwa na FPR?
Dore icyo mugomba gukora kugirango musubirane iki gihugu. Rubyiruko rwu Rwanda rw ABahutu nimwe mwenyine FDLR itezeho kuzarangiza uru rugamba. Mugomba gukora ibi bikurikira mukurikije aho muri hose. Niba uri mugihug gishobora kukwemerera kwinjira mugisirikali cyabo ukiga ibyuma byintambara bikomeye twakoresha mukwikiza Kagame. Ndakwinginze injira muricyo gisirikali ukibemo wibuka ko iwanyu ari i Rwanda kandi ko ugomba gutahayo byanga byakunda. Niba winjiye mugisirikali ukaba uri muli Batailoon Commando. Iga ibyerekeranye nubukomando ubuminuze maze igihe nikigera tuzagukenera mukwitwigishiriza abasore baba commando. Sinangombwa yuko uva mugisirikali ulimo ahubwo wasura FDLR ukabaha imyitozo mugihe cyawe uri muri vacance. Niba uli umuganga wa gisirikali byige ushizeho umwete muricyo gihugu ulimo kugirango baguye iyo myitozo kubuntu ubakorere ariko wibukako FDLR igutegereje. Niba utwar indege zintambara byigane umuhate nishyaka ukorere neza igihugu ulimo ariko buri munsi ujye wibaza uti iyindege yadufasha ite mukwibohoza. Iga amakarita yu Rwanda neza urebe ko indege yawe yagera KURUGWIRO mumasaha angahe wanyura hehe ntawe ukubonye? Uhageze wakora iki cyabohoza u Rwanda. Niba uli mugisirikali wiga ibyo kurasa imbunda zirasa kure cyane byigane umurava shiramo umwete mwinshi ujye wibaza uti ese izi mbunda zagera mu Rwanda mukubohoza abanyarwanda cg nigute nayigisha FDLR kugirango umun si bazabohoze u Rwanda.
Umwuga wose ulimo mubihugu binyuranye byubuhungiro ndetse nahano mu Rwanda jya ubyigana umwete burigihe wumve ko wakoze ibigutegerejweho. Nurangiza wibaze ikibazo uti ibi niga byafasha FDLR mukutubohoza gute? Wiga ibya Chimie (Chemistry) ibaze uti ibi byafasha mukutubohoza bite. Ese iyi miti nyigejeje kurugwiro yabohoza abana bu Rwanda ite? Ukora umwiga wuburaya mugihug ulimo cg se hano mu Rwanda kandi uri umuhutukazi birigihe jya wibaza uti iki gituba cyacungura basaza banjye gite. Ese nshobora kuryamana na Afande runaka mugihe andiho ahanishijeuko ancumita nanjye mucumite imbugita muture aho mpaguruke niyuhagire nambare ngende ariko nzi neza ko nkijije abanyarwanda umwanzi umwe byibura. Uwo ni umusanzu ugaragara. Ese uri umutechnicien wamazi. Nonese ujya wibaza icyo ako kazi kawe katumarira mukwibohoza. Ubu tugeze mubihe simusiga ntamuhutu wagombye kumara imyaka 30 hanze. Birutwa no gupfa aho kubaho witwa ngo uri umuhutu uryamiwe naburi wese. Birababaza kungirwa Bahutu zitigisha abana babo amateka yabo ngo babagire ninama mukwibohoza.
Dufite abahutu benshi bari mubisirikali byinshi bikomeye hirya nohino kwisi. Nonese wagihutu we bikumariye iki niba udashobora narimwe rwose gukoresha ibyo wize mugutiza imbaraga abana babanyarwanda barwanira mugucungura abanyarwanda? Uhembwa amafranga menshi ukoresha intawaro kabuhariwe ariko ntushobora no kwibohoza. Ntamuntu wumunyayisiraeli ushobora gukorera igisirikali cg amerika ariko ntabe yarwanira israeli. Uzabaze. Iteka ryose bakomeza gukorera inyungu za israeli. Nawe niba koko wikunda kandi wumva ubabajwe nikibazo cyu Rwanda ugomba gukora iyo bwabaga umwuga wawe wose ukora ukagira uruhare rukomeye mukubohoza u Rwanda. Ntabwo tugikeneye ibigambo bya Facebook dukeneye ishyirwa mubikorwa umwuga wawe nawe ukarwanda uru rugamba. NIDUSHIRA HAMWE NTAKABUZA TUZATSINDA


text:
Umuhanzi Tekno wari utegerejwe i Kigali mu gitondo cyo ku cyumweru taliki 10 Nzeri 2017,yaje gutenguha itangazamakuru riramutegereza riraheba.Nyuma haje kumenyekana amakuru ko ari bugere i Kanombe saa 16h00 ariko nabwo biza kurangira atinze bituma bamwijujutira.Icyakora akihagera yaje gusaba imbabazi maze ubwo yageraga ku rubyiniro arabasusurutsa karahava.
Umuhanzi Tekno wari utegerejwe i Kigali mu gitondo cyo ku cyumweru taliki 10 Nzeri 2017,yaje gutenguha itangazamakuru riramutegereza riraheba.Nyuma haje kumenyekana amakuru ko ari bugere i Kanombe saa 16h00 ariko nabwo biza kurangira atinze bituma bamwijujutira.Icyakora akihagera yaje gusaba imbabazi maze ubwo yageraga ku rubyiniro arabasusurutsa karahava.
- Abafana bari bitabiriye ari benshi
Tekno yaririmbye mu gicuku cyo kuri iki cyumweru,mu gihe byari byitezwe ko agomba kugera i kigali mbereho umunsi umwe mbere yo kuririrmba.Byari biteganyijwe ko yari kugera ku rubyiniro mu masaha y’igicamunsi ariko benshi bijujutiye ko yahageze mu gicuku.
- Lilian Mbabazi yabanje gususurutsa abafana
Tekno yaje kuririmba mu Rwanda nyuma y’amasaha make avuye muri Kenya. Yakoreye igitaramo mu Mujyi wa Nairobi ndetse bikurikirwa no kwijujutirwa bikomeye, yageze ku rubyiniro muri icyo gihugu mu rukerera abafana bamaze kurambirwa abandi batashye arangije aririmba mu gihe cy’iminota 28 ubundi azinga ibyuma arataha.
- Tekno akigera ku rubyiniro benshi bamwishimiye bibagirwa ko yabatengushye
Igitaramo cya mbere cya “My250 Concert” cyabereye ahazwi nka Camp Kigali cyagaragayemo imyambarire idasanzwe kuri bamwe ndetse n’imyitwarire yatunguranaga cyane ko mu masaha y’igicuku cyaganaga ku musozo wasangaga benshi bamaze kwizihirwa ku bw’ibinyobwa bafashe mu kwimara icyaka.
Uyu muhanzi yaririmbye indirimbo ze hafi ya zose zigezweho igitangaje uko yajyaga kugera ku musozo ninako abafana bamusabaga indi nyongezo gutyo gutyo bituma igicuku kiniha ari8ko ntiyabyitaho abahoza amarira.
Augustine Miles Kelechi, umuhanzi wo muri Nigeria wamamaye cyane nka Tekno Miles, yakoze igitaramo gikomeye mu Mujyi wa Kigali, nyuma y’ikindi yari yitabiriye mu gihugu cya Kenya i Nairobi.Aha naho yinubiwe n’abafana nyuma yo kugera ku rubyiniro mu gicuku ariko nyuma yaje kwishimirwa ubwo yakoraga iyo bwabaga ngo yioce icyiru abongeza amasaha.Ibi ninabyo byamuviriyemo umunaniro bituma akererwa mu gitaramo cy’i Kigali.
Imirasire
Ibitekerezo
BANYAMAKURU BIMIRASIRE NDABARAMUTSA MUGIRE AMAHORO. MBESE AMAKURU MEZA MESHI MWAJYAGA. MUSHIMISHA ABASOMYI BANYU,AYO MAKURU YAZIMIRIYEHE ? MWIHITIYEMO KWAMAMAZA ABAHANZI NABANYAMIDERI ??? CYANGWA. BAVUGANGO NTAWUTINYA ISHYAMBA ATINYA ICYO YAHURIYE NACYO MWISHYAMBA ????? Kanda hano umusubize